
Babad Wedyadiningratan 


Lêlampahan wiwit timur, dumugi pensiun, lêlabêtanipun sawatawis 
dhatêng: karaton, babrayan, kabangsan, sarta dhatêng sanak sadhèrèk, 
mitra karuh, mèsi lêlampahan nawung raos suraos, kenging kangge ular- 
ular pamardi pamarsudining gêsang, dumugi kasidan jati, yasanipun 
panitya "Biwadhamulya". 


Kaanggit sarta kapasrahakên: Radèn Mas Ngabèi Dutadilaga 


Cap-capan sapisan ing pangêcapan Marês Surakarta, taun 1869 utawi 
1938 

Cap-capan sapisan ing pangêcapan Marês Surakarta, taun 1869 utawi 
1938. 

Babad lêlampahan Wedyadiningratan 


Babadipun dhoktêr Kangjêng Raden Tumenggung Wedyadiningrat, 
pèngêtan lêlampahanipun wiwit timur dumugi lèrèh pensiun, sarta 
pèngêtan lêlabêtanipun sawatawis dhatêng karaton, babrayan, 
kabangsan, sarta dhatêng mitra karuh, mèsi lêlampahan ingkang nawung 
raos suraos, kenging kangge ular-ular pamardi pamarsudining gêsang, 
dumugi kasidan jati. Yasanipun panitya "biwadha mulya" dhoktêr, K.R.T. 
Wedyadiningrat, kaanggit, sarta kapasrahakên Radèn Mas Ngabèi 
Dutadilaga, ing Surakarta Adiningrat, cap-capan sapisan taun côndra 
1869, sinangkala: têrus, ngrasa, ngèsthi, jati, utawi taun surya 1938, 
sinangkala: murtining guna têrusing jati. Cap-capan sapisan ing 
pangêcapan: Marês, kaayoman anggêr-anggêr bab karangan. 


sn 


Purwaka 


Rumaos kanugrahan, kula sagêd angrampungakên pandamêl kula 
pèngêtan lêlabêtan lan lêlampahanipun sawatawis kiyai lurah dhoktêr 
Kangjêng Radèn Tumênggung Wedyadiningrat, pamatah pasrahipun 
panitya biwadha mulya kula angsal pambiyantu prayagung, sanak 
sadhèrèk, mitra darmanipun ingkang pinahargya, andhanganakên 
kaparêng paring katêrangan panyuwun kula sasêrêpan ingkang kula 
bêtahakên, inggih punika Kyai Lurah Kangjêng Radèn Mas Tumênggung 
Sumanagara, ing Sragèn, dhoktêr Suleman, Radèn Ngabèi Mangun 
Husada, dhoktêr Radèn Sumèru, Radèn Ngabèi Prawiraharja, priyantun 
guru, sata[1] sanès-sanèsipun, langkung malih kyai lurah piyambak, 
sarêng kula aturi uninga pèngêtan wau, sarta kula suwun sangêt-sangêt 
mugi kaparênga ngewahi, sarta mêwahi cacriyosaning pèngêtan, 
kaparêng nglêksanani nyêrat tapak astanipun piyambak, lajêng kula 
rêsikakên sêratanipun, ngengre[2] wau kula simpên trêtip kangge lacakan 
ing têmbe bokmanawi wontên parlunipun, ingkang kula aosi sangêt 
anggènipun nyêthakakên dhadhasaraning lêlampahan ingkang parlu 

kridhaning gêsang, lêlampahaning gêsang, wondene babaraning kalairan 
ingkang kasumêrêpan, (Ikasume...J 

[...rêpan,] kapirêng, sapanunggilanipun. Punika namung dados ancêr- 
parlu kapêtha cêtha, punika watak pambêgan, miwah tandang tandukipun 
ing damêl, tuwin kridhanipun anggèning ngraosakên kawontênaning 
lêlampahan ingkang kasandhang, kados ta: tekadipun ingkang rama Kyai 
Sutadrana, pamardi lan panggulawênthahipun, watak wantunipun nalika 
timur, dolanan, lan karêmênanipun dalasan rêmênipun songkolan, 
gêlutan, sarêng diwasa ngantos sagêd tandhês anggènipun angraosakên 
rêkaosipun lêlampahaning gêsang, dumugi sagêd anjumbuhakên 
pamudharanipun kaulah kalihan malampah. Bab pamarsudinipun sêrat 
Jawi ingkang nawung raos-suraos, pêthikanipun sagêd ugi ragi 
kêkathahên, punika kajawi wontên ingkang murih makatên, ing 
pangangkah sagêda cêtha gatranipun ingkang parlu kaparsudi, sarta 
upami nênêdha sagêda karaos tuwuk, pramila sakalangkung sangêt 
gênging panuwun kula tanpa upami ing panjênênganipun, sarta para 
paring pambiyantu wau, botên langkung pèngêtan lêlampahan lan 
lêlabêtan Wedyadiningratan sawatawis wau sagêda murakabi, migunani 
sami manggih rahayu, rahayu, rahayu. 


Pun: Dutadilaga. 


TOA ER 


I Wiyosan sarta lêluhuripun 


Wiyosanipun dhoktêr, K.R.T. Wedyadiningrat, ing dintên Kêmis Paing 
tanggal kaping 9 wulan Jumadilawal, warsa Be ôngka 1808 wuku 
Môndhasiya, sinangkalan: murtining kasampurnan kaèsthi ing jalma, 
utawi surya kaping 1 Mêi 1879 sinangkalan: nêrusi puja èsthining 
manungsa. Miyosipun wontên ing kampung Lêmpuyangan, ing nagari 
Ngayojakarta Adiningrat. 


Dhoktêr, K.R.T. Wedyadiningrat punika kalêrês misan kalihan dhoktêr 
Wahidin Sudira Husada, ing Ngayogyakarta ingkang misuwur. Ibunipun 
dhoktêr Wahidin Sudira Husada punika kalêrês mbok ayunipun nak-sanak 
ingkang rama dhoktêr K.R.T. Wedyadiningrat. 

Lêluhuripun dhoktêr K.R.T. Wedyadiningrat punika manawi saking rama 
trahing lêluhur bêngsa Bugis. Saking ibu bêngsa Mênadho. Urut-urutan 
nalurining lêluhur saking ingkang rama. 


1. Kraèng Naba, (Sadhèrèkipun raja Galèngsong, jaman Mantaram) 
pêputra, 


2. Kyai Dadu, pêputra 


3. Kyai Prasuta pêputra 


4. Kyai Jamêrta pêputra 


aie Dasi 


5. Kyai Sutalêksana, pêputra 


6. Kyai Sutadrana, pêputra 


7. Dhoktêr K.R.T. Wedyadiningrat, lêluhur saking ingkang ibu dèrèng 
sagêd têrang, dene lêluhur saking rama manggèn wontên ing dhusun 
Mlathi Lèr. Ngayojakarta, ganjaran saking Mantaram turun-tumurun wiwit 
Kyai Dadu, sarta lêlabêtanipun ingkang rama, Kraèng Naba nyuda 
kikiyataning pabarisanipun kraman: Trunajaya ngantos kapikut. 


Wontênipun ing dhusun Mlathi Kyai Sutadrana, punika namung dados 
sikêp narakarya. Sanadyan lêlampahanipun botên rêkaos sangêt, nanging 
asring kraos karaos-raos ing manah katatangi raosipun ing luhur, ngengêti 
lêluhuripun, gumregahing manah tangi kapurunanipun, katimbang 
nandhang awrating lêlampahan warni-warni ing kaungak-ungakanipun 
rêkaos angsalipun kanugrahan, kabêgjan, nêmpuh byat badhe mlêbêt 
Kumpêni, Ciptanipun: sagêda angsal kamuktèn punika prêlu mawi toh 
jiwa: wani mati awit mukti kalihan mati punika têtimbanganipun, tiyang 
anggayuh mukti, botên cêkap namung purun tumandang rêkaos sangêt, 
prêlu gadhah tekad wani mati, punika namung prêlu kagel[3] sangu 
bontosing tekad pantog-pantoganing lêlampahan punika namung dumugi 
patining badan utawi kawujudan, môngka prakawis pati punika 
gumantung karsaning Allah, manungsa [ma...] 

Lez Û Abe 


[...nungsa] namung sadarmi nglampahi, nglindhung sumendhe ingkang 
kuwasa, mila manawi sampun wani sayêktos sendheyan tekad wani mati, 
punika dados pawitan agêng sangêt, kantun ngengêt-engêt tumindakipun 
dhadhasar rahayu budi, ati slamêt sampun ngantos dhumawah ing 
kanisthan, damêl kapitunan, nêmaha ngrisak sarta damêl pêpêjah. 
Manawi sagêd kadumugèn mukti, ginanjar wilujêng botên ngantos dumugi 
mati, punika ganjaran kanugrahaning Pangeran. Makatên dhêdhasaring 
têkadipun Kyai Sutadrana ingkang nate kangge raraosan kalihan sanak 
sadhèrèk, sadèrèng sarta sasampunipun anglampahi lêlampahan wau. 


Cêkakipun Kyai Sutadrana nglajêngakên pikajêngipun dados Kumpêni, 
wilujêng ngantos angsal pènsiun, lajêng mantuk dhatêng siti wutah 
rahipun nagari in Mantaram, gêgriya wontên kampung Lêmpuyangan, 
pêputra dhoktêr K.R.T. Wedyadiningrat, timuripun nama: Rajiman, 
Keratabasanipun: raja iman, rajaning iman. 


Il Timuranipun 


Timuranipun dhoktêr K.R.T. Wedyadiningrat kapardi kagulawênthah cara 
pakampungan, nglampahi gêsang sawontên-wontênipun, pamardinipun 
namung kalantur sapikajênganing lare, umbar-umbaran kemawon, 
nakalipun kalangkung-langkung, nanging inggih nakaling lare, rêmên 
sangêt kêkêrêngan, bilih [bi...] 


Sea aee 


[...lih] botên songkolan sakêdhap kemawon, kraos botên saras badanipun, 
botên carêm raos pangraosipun, gêrah uya prasasat patagihan. Nanging 
ambêg wêlasan, rêmên ngrencangi rare ingkang kawonan, tansah 
kaêngis-êngis, punika tamtu dipun rencangi, botên sulap kawon tandhing, 
sarta ajrih kêsakitan, sanadyan kadospundi kemawon, katêmah. Purun 
tanpa ajrih, anggêripun rêrencang kêrêngan, ngungkuli kaajak bingah- 
bingah, ngantos dados sarayaning rare kathah, sarta dipun rêmêni. 


Rêmên dolanan warni-warni, ingkang kraos dipun karêmêni piyambak: 
wayang, manawi sampun dolanan wayangan sênêng sangêt, rumaos 
notog, kêrêp sangêt dipun bêkta ningali ringgit wacucal bapakipun, ing 
kaugi rêmên sangêt dhatêng ringgit, manawi têbih dhusunipun, 

panggenanipun ingkang ringgitan, tamtu ngantos dipun gendhong. 
Manawi wontên ing paringgitan wau katil€eman, mongka ringgitipun 
kalêrês pap€rangan sarta dedongengan ingkang isi piwulang, tamtu 
lajêng dipun gigah bapakipun. 


Kala badhe dipun sakolahakên dipun ngandikani ingkang rama makatên, 
thole, yèn kowe tak tinggal mati, upama aku bisa ngrumat bandha, ora 
sapiraa kanggo têtinggalan marang kowe, sarta bisa êntèk, yèn kowe bisa 
anduwèni kapintêran, yaiku sarana sakolah, ora bisa bakal bisa ilang. 
Makatên wasiyatipun ingkang rama. 


zan JEN 


Sakolahipun Bagus Rajiman wontên sakolahan Walandi ingkang êngka 
kalih, 2e openbare Lagere School, tumrap ingkang rama inggih botên 
ènthèng, nanging mêmpêng lan mantêp. Rèhning pansiyunipun Kumpêni 
botên kathah, saking mantêpipun gayuh kamuktèning putra, kèngêtan 
dhêdhasaring manah rumiyin, kasêmbuh kandêl raosipun dhatêng anak, 
kaanggêp prasasat nyawanipun, mila dipun lampahi rêkaos sangêt. 
Saking anggènipun nyêkap-nyêkapakên bêtah, ngantos dipun rencangi 
dados jagi toko pacinan, sabên dalu tilêm ngèmpèr toko wontên 
plèstêran, lèmèk sarta aling-aling bago amoh, bantal dhumpal. Bagus 
Rajiman inggih asring tumut ingkang rama, tilêm ngèmpèr pacinan wau. 
Punika ingkang saya nyantosakakên tekadipun ingkang rama, botên 
ketang lêlampahan ingkang kados punapa kemawon, sumanggêm, 
têmên-têmên, têtêp dipun lampahi kalayan rila lêgawaning manah. 
Sanadyan anglampahi pandamêlan katingalipun rèmèh makatên, botên 
pisan-pisan lingsêm, malah mantêp ing manah, kraos sayêktos 
gêgayuhanipun dhatêng kaluhuran, kêrêp kangge rêraosan, gadhah 
jôngka punika kêdah wani jangkah, nglampahi punapa mêsthinipun, 
pamanahipun, pandamêlan punapa kemawon, punika botên wontên 
kalingsêman, lan kanisthanipun, tiyang sadaya titah punika wontên 
papancèn, papasthèn kasagêdanipun piyambak-piyambak, [piyamba...] 


SEN 6 ss 


[...k-piyambak,] botên kenging dipun singkiri, dipun selaki, malah kêdah 
nêtêpi wajib, papancèn papasthènipun punika wau. Asor, luhur, nistha 
utama, punika dhadhasaring bubudèn, damêl pituna, ngrisak ing sanès, 
punika nistha lan asor, manawi tumindak ing damêl, ngurupakên 
kasagêdanipun, punika sanadyan kados punapa kemawon, botên nama 
asor, mila têtêp mantêp anggènipun anglampahi kanthi lêgawaning 
manah. 

Bagus Rajiman gangsar pasinaonipun sakolah, dhasaripun lantip, engêtan, 
kasêmbuh srêgêp, tumêmên botên nate kantun, têrus minggah kemawon, 
dumugi kirang sa-klas, ingkang rama Kyai Sutadrana dipun kèndêli 
anggènipun dados jaga rumêksa toko, awit tuwanipun toko prêlu ngirit 
waragad, mila Kyai Sutadrana kapêksa botên sagêd ambayari sakolah, 
lajêng rêmbagan kalihan putra. 


Rama: le, aku ora bisa banjurake bayari sakolahmu, marga pagaweyanku 
disuwak, aku kapêksa dilèrèni. Lah kapriye manèh, diangya-ayaa sing 
kaya ngapa, mêksa ora bisa, nanging yèn ora ditêrusake eman bangêt, 
wong mung kari sa-klas, bêbacutane manèh, dipikir karo mlaku. Puluh- 
puluh kapriye, bok rêmbugan karo kakangmu dhoktêr,(Sudira Husadan) 
yèn bisa, sarta lêga aku jaluk tulung, nêrusake sakolahmu sataun bae. 


s ena 


Bagus Rajiman namung mangsuli: dipikir dhisik, wiwit titi mêngsa punika 
Bagus Rajiman kraos rêkaos sangêt manahipun. Samantên awratipun 
lêlampahaning gêsang. Pancènipun awrat sangêt sambat sêbut nêdha 
tulung sanak sadhèrèk, nama botên pitados dhatêng gêsangipun 
piyambak, sarta damêl rêkaosing pamanahan. Botên kok saking 
sasambêtaning pasadhèrèkan, kintên-kintên angèl angsalipun pitulungan, 
punika botên, malah anggêripun purun sambat sêbut kemawon, kenging 
katamtokakên angsal pitulungan. Ingkang dados awrat punika anggènipun 
botên sagêd mêntas piyambak, nanging kapêtêl-pêtêlakên ing ngakathah, 
makatên punika sampun dados kalimrahaning babrayan, tulung-tinulung. 
Dangu anggènipun manah-manah, ngantos kalampahan angsal 
pitulungan saking ingkang raka, Sudira Husadan. Kalajêngakên 
sakolahipun kantun saklas. 


Pancènipun, Bagus Rajiman narimah badhe kèndêl anggènipun sakolah, 
ngangkah badhe magang masinis sêpur, punika ingkang dipun karêmêni 
wiwit alit, anggènipun rêmên dados masinis punika, anggènipun tiyang 
satunggal sagêd mangrèh pirantos kathahipun samantên gêgandhèngan 
pintên-pintên bab, nanging lajêng angsal rêmbag pitulungan 
anglajêngakên sakolahipun andhap ngantos tamat, angsal partisara sae 
sangêt. 


EIN ezê 


[Grafik] 

Sisih kiwa punika gambaripun: M. Rajiman nalika wontên pamulangan 
dhoktêr jawi. Nginggil, M. Suleman. Ing ngandhap, M. Abdullah, sami putra 
Sudira Husadan. Ing têngên: kênca. 


zs Oies 


IIl Sakolahipun Dhoktêr 


Satamatipun saking sakolahan andhap Walandi, wontên pamanahan 
malih, narimah kèndêl lajêng nyambut damêl, punapa nglajêngakên 
sakolahipun dhatêng pundi, manawi mawi waragad piyambak, botên 
sagêd, bilih kapurih nglajêngakên sakolah sarana nêdha pitulungan, 
damêl rêkaosing sanak sadhèrèk, awrat sangêt, aluwung botên, narimah 
nglampahi dhawahing lêlampahan ingkang kadospundi kemawon, 
anggêripun sagêd mêntas awakipun piyambak. Pinanggihing 
pangrêmbag, nglajêngakên sakolah dhatêng pamulangan dhoktêr Jawi ing 
nagari Batawi, tanpa bayaran, manggèn salêbêting sakolahan, malah 
angsal papancèn arta kangge gembolan. Sasarêngan untab-untaban 
kemawon kalihan putra pulunanipun, putranipun ingkang raka dhoktêr 
Sudira Husada. 


Pasinaonipun wontên pamulangan dhoktêr Jawi lêstantun tumêmên kados 
nalika wontên sakolahan andhap, malah tambah kasrêgêpanipun, amargi 
ngèngêti ingkang dipun sinau saya kathah, tur awrat-awrat, nanging 
labêting tumêmên, srêgêp, dhasar botên kêthul ing panggalih, ajaran bab 
punapa kemawon tamtu sagêd mangêrtos sayêktos, botên namung 
apalan, dhatêng wosipun bab-bab ingkang dipun sinau, dalah 
sêsambêtanipun [sê...] 

[...sambêtanipun] kalihan bab-bab sanès ingkang gêgayutan, sagêd 
cêtha, têrang pipilahanipun, kados ta: kawruh alam, kawruh kodrat, 
kawruh pamisah, kawruh têtêping petang, kawruh ukuran, bab 
peperanganing badan, sasaminipun ingkang kaajarakên, saya dhatêng 
kawruh bab gêsang, nyawa, suksma, punika ingkang kalêbêt dipun 
karêmêni, ngantos gêmêt panyinaunipun, ewadene rumaos dèrèng sagêd 
anjajagi dhêdhasaranipun, utawi nyakup dhatêng wawadosipun, sanadyan 
sampun lanyah pitêmbunganipun, botên kewran dhatêng cak-cakanipun 
mênggahing tumindakipun ing panyambut damêl, ewadene malah tansah 
mulêt manah, botên kêndhat wontên ing raos- pangraos asring sangêt 

katuwuhan pitakènaning batos, gêsang punika punapa, kadospundi 
lampahipun, ingkang katêmbungakên pratitising patrap tumraping 
agêsang, punika kadospundi. Sanèsipun bab makatên punika wau, 
dhatêng bab punapa kemawon ingkang sampun kasinau, punika rumaos 
sampun cêtha sadaya wos-wosipun, dalah gêgayutanipun, ngantos dados 
paran pitakènanipun para kônca, malah ngantos kinathiking guru kapurih 
biyantu padamêlanipun. 


Dhatêng kasênênganipun nalika alit, kala taksih wontên sakolahan 
andhap Walandi, botên supe, malah saya rêmên, inggih punika wayang, 
gôngsa, têtabuhan ingkang dipun karêmêni [ka...] 


li 


[...rêmêni] nabuh gong, prêlu ngêmong kônca ingkang rêmên tatabuhan, 
sarta bab jogèt punika manawi nglêrêsi liburan, vacantie, piyambakipun 
sarta pulunanipun dipun ajarakên abdi dalêm guru jogèd ing Ngayoja. 
Main selat, pêncak, lagu punapa kemawon mangrêtos, sarta sagêd 
ngêcakakên, bakunipun rêmên kêrêngan, songkolan, ngantêmi tiyang, 
punika kraos carêm, bilih ngantos sawatawis dintên botên kêrêngan, 
songkolan, ngantos kraos gêrah huyang, kirang saras, klowang-klawung, 
kosok wangsulipun manawi mêntas kêrêngan rumaos saras sangêt, 
carêm, marêm kados mêntas kalêgan, nênêdha sêgêr-sêgêran, ngantos 
dados sawung sarayanipun para kônca, dados tukang gêpuk, sabên 
wontên ramèn-ramèn kêrêngan kampungan, pacinan, ingkang 
mangajêngi tamtu Sang Raja Iman, sarèhning ing jaman samantên, 
ingkang dados modhèlipun, sport Gijmnastiek dados inggih angudi, 
gijmnastiek suwau Gijmnastiek punika sampun dipun gulang murid-murid 
dhoktêr Jawi, nanging lajêng kaawisan, amargi kathah kasangsaranipun. 
Lajêng Bagus Rajiman, nyuwun palilah gêsanging Gijmnastiêk wau, sarta 
piyambakipun ingkang dados panuntunipun, lajêng malah kaparingan 
guru Gijmnastiek. Manawi ing Batawi kadhatêngan komidhi-komidhi kados 
ta: harêm seton, Cercus ingkang mawi tingalan, Gijmnastiek, saantukipun 
ningali sanajan sampun dalu Bagus Rajiman lajêng nulad mainipun 
[mainipu...] 


ane MD aan 


[...n] Gijmnastiek ingkang enggal. Rikala jumênênganipun, H.M. de 
Koningin Wilhelmina kêmpalanipun, Gijmnastiek para murid dhoktêr Jawi 
ngêdali wontên ing kêbon binatang ing Batawi kaèstrèna ning G-G. Bagus 
Rajiman ingkang dados pangajêng (voorwerker).  Tandukipun 
pasrawungan, kakancan, sakalangkung pangêmongipun, saya kalihan 

pulunanipun, sanadyan dipun jênggungi, kèndêl malah anggugujêng 
kemawon. 


Watakipun Sang Raja Iman, kajawi kasênênganipun makatên wau, srêgêp 
sinau, gêmi dhatêng arta, satiti dhatêng sawarnining panindak, kasêmbuh 
rêmên momong, mila dados uyunaning kênca. Tirahani arta gembolan, 
dipun cèlèngi, kaênthil-ênthil kangge jagaruna bilih wontên prêlu punapa- 
punapa. Sampun dados kalimrahaning lare, langkung malih para 
mahasiswa, rêmên sumyak-sumyak, suka-suka parisuka. Nuju 
satunggiling dintên, kintên-kintên tanggal sêpuh Walandi, kathah ingkang 
sampun botên nyêpêng ata,[4] mêksa sami ajak-ajakan sopyan-sopyan. 
Sang Raja Iman awrat, wangsulanipun, digawe ragad apa wo[5] wis ora 
padha duwe dhuwit ngene, bok uwis, jing nrima dhingin. Suleman 
pulunanipun, (samangke dhoktêr Mangun Husada) ingkang andhadhadgi, 
iya aku ragade, kiriman saka bapak dhèk wingi. Cêkakipun dados sopyan- 
sopyan, tabuhan, jogèdan, nêdha, inum-inuman, Sang Raja Iman sampun 
botên andugi, ngrêtos watak [wata...] 


NN [a 


[...k] wantuning pulunanipun, gampilan, rêmên sêmbranan. Sang Raja 
Iman nuwèni celenganipun, sampun pêcah, ngintên ingkang wanuh wani 
mêndhêt tamtu namung sang Suleman, pulunanipun., wangsul dhatêng 
papan paramèn, sajak kêmba, kèndêl kemawon, sang pulunan Suleman 
mangêrtos, malah sumyak-sumyak, lajêng nyêlaki, kalihan prêtela mêcah 
celenganipun, kanthi katrangan ngiras ngolok-olok anggènipun gêmi 
ingkang paman, têmbungipun: urip iku prêlune ora mung nyèlèngi, urip 
iku sênêng, ambabar, ambuwang. Sang Raja Iman kèndêl kemawon, 
malah mèsêm kêcut, ing batos kapranan pitêmbunganipun sang pulunan. 


Saking têmên-têmêning manah sinartan ing tindak, srêgêp ing damêl, 
tlatos rêmên sinau, kasêmbuh lantip, limpad pasanging grahita, gangsar 
pasinaonipun, botên nate botên minggah, tamtu minggahipun, ngantos 
tamat pasinaonipun ing pamulangan dhoktêr Jawa, nuju tanggal kaping 22 
wulan Dhesèmbêr: surya sangkalaning warsa: ngèsthi têrus murtining 
bumi: 1898. 


Botên dangu, namung antawisipun tiga likuran dintên, lajêng katêtêpakên 
dados dhoktêr Jawi wontên ing nagari Batawi, kabêbahan bab prakawis 
potongan, amarêngi tanggal kaping 14 wulan Januari 1899, surya 
sangkalaning warsa: trus gapura murtining jagad. Padamêlanipun sae, 
dados pangalêman,  tindak-tandukipun wontên ing bêbrayan, 
pasrawungan, [pasrawung...] 

Nang p AE 


[...an,] angrêmênakên, gampilan, andhap asor, lêgawa, sagêd nuju prana. 
Mila kathah ingkang sami rêmên. 


IV Ngraosakên lêbêt bab gêsang, tansah nandhang rêkaos. 


Sampun dados kalimrahaning ngagêsang mawi jojodhoan, mila sarêng 
sampun sakintên diwasa, lajêng wontên panantun palakrama, supados 
prayogi panggêsanganipun, sagêd tata, têntrêm, botên mulatengi, 
kêkathahên pamanahan, ngambra-ambra, panantun palakrama wau 
gadhah raos sawarni pamêksa. Ngraosakên larasan makatên wau, dhoktêr 
Rajiman karaos-raos, rumaos katotog pamanahan awrat, tuwuh 
panggarjitanipun: abot têmên lêlakoning urip, tuwuh malih raos-pangraos 
ingkang sinimpên têlênging batos, urip iku apa, kapriye pratitising trap- 
trapane. Saya sarêng wontên dhawuhipun ingkang raka, dhoktêr Sudira 
Husada, bilih sampun kasuwunakên momongan putrinipun prayagung 
luhur ing Ngayogya. Mrayogèkakên lajêng dipun lampahi, ingkang rama 
piyambak ugi ngandika, sampun pirêmbagan bab sesemahan kalihan 
sadhèrèk Sudagar ing Surakarta, sampun dados rêmbagipun, amargi 
kajawi sampun rujuk kawontênanipun, ingkang rama kalihan badhe malês 
kasaenan, sampun tamtu kemawon rêmbag-rêmbag [rêmbag-rêmba...] 


- AG a 


[...g] makatên wau saya notog sangêt dhatêng raos-pangraosipun dhoktêr 
Rajiman, kalangkung awrat sangêt anggènipun ngraosakên, pundi 
ingkang kêdah dipun lampahi, miturut ingkang raka punapa miturut rama, 
kalih-kalihipun sami pikangsalipun tumrap lêlampahaning gêsang 
kalairan, namung lajêng nama kêdayan ing kawontênan kemawon, nir 
ingkang rama, sarta ingkang raka bab sesemahan, botên dipun tampèni 
sadaya, badhe madosi, ngraosakên jêjêr, sarta kawontênaning gêsang, 
punika kadospundi. Sarèhning kawontênaning gêsang punika ing sêmu 
miturut kawujudanipun punika gadhah jêjêr piyambak-piyambak, mila 
sasakecanipun raos pangraosipun piyambak: urip iku sênêng, ambabar 
kahanan warna-warna. Awit saking dhadhasaraning raos sawêg makatên 
punika, mila tindakipun ingkang kathah, sawêg anglantur kasênêngan. 
Miturut pangandikanipun dhoktêr Rajiman piyambak, pintên-pintên: ma, 
punika kathah ingkang dipun lampahi, nanging kalihan karaosakên lêbêt, 
babaya, pituna, utawi pigunanipun, ngantos sagêd cêtha, adhakanipun 


12 


Babad Wedyadiningratan 
Dutadilaga 


pancèn dados babaya, sambekalaning ngagêsang, dados kapathok 
kasirik, punika layak kemawon, bobotipun karaosakên lêbêt, mêksa 
karaos, botên [botê...] 


aza {6s 


[...n] sagêd angsal pamarêm saking nglantur kasênêngan kemawon, 
malah ura dhatêng pamanahan, kêrêp ura-uru. Bab sesemahan, lajêng 
pados piyambak ingkang dipun jodhoni. Dene ingkang taksih tumanêm 
lêbêt dhatêng ing raos bab rêkaosing lêlampahan ingkang kasandhang ing 
gêsang, mila tansah kumanthil ing raos dados pitakènan: gêsang punika 
punapa, pratitising patrap lêlampahaning gêsang, punika kadospundi, 
rumaos dèrèng sagêd narbuka cangkrimaning raos makatên wau ingkang 
ngantos marêm. Rèhning dhadhasaraning raos dèrèng gumathok, mila 
cak-cakanipun anggèning matrapakên lampahing gêsang, tindak- 
tandukipun, inggih sawêg miturut dhadhasaraning raos ingkang dados 
paugêran nalika nindakakên bab wau. 


A 


V Pindhah-pindhah panggenan, taksih ngraosakên lêbêt, rêkaosipun 
lêlampahaning gêsang 


Tumindaking padamêlan, dados pangalêman, saya pasrawunganipun sae, 
sumrambah, dhatêng sintên kemawon, kathah kasaenanipun, kathah 
ingkang sami rêmên, sih trêsna, rumaos kapotangan kasaenan, saking 
ènthèngan, lan gampilan. Ingkang tansah tumanêm ing raos namung bab 
rêkaosipun lêlampahaning gêsang. 


zl ei 


Saking Batawi kapindhah dhatêng Banyumas, lajêng kapindhah dhatêng 
Samarang, bêbahanipun inggih motong malih (Chirurgische afdeeling), 
wiwit têpang kalihan: R. Prawiraharja, kandhidhat guru, jalaranipun 
têpang, saking sakit dipun jampèni, kaupakara sae sabarang-barangipun, 
awit kala samantên, kandhidhat guru punika blanjanipun sakêdhik sangêt. 
R. Prawiraharja rumaos kapotangan kasaenan agêng, botên sagêd sah 
sinauran bandha donya, lajêng dados mitra darma sakalangkung supêkêt, 
dangu-dangu kados sadhèrèk sinarawèdi, ngantos lajêng manggèn 
nunggil sagriya, sagêd gêgosokan bajongan kawruh warni-warni, bab 
cariyosipun Radèn Prawiraharja nalika tutunggilan punika, dhoktêr 
Rajiman sawêg brangta larasan pangudining kawruh cara kilènan, sarta 
ngraosakên larasaning Teyosopi sawatawis. 

Lajêng kapindhah dhatêng Madiun, nunggil malih kalihan: R. Prawiraharja, 
wontên ing ngriku tuwuh malih raosipun rêkaosing gêsang, malah saya 
sangêt, kawêwahan pawartos bêngganging pasadherekanipun ingkang 
rama kalihan ingkang raka dhoktêr Wahidin bab sesemahanipun dhoktêr 
Rajiman, têmbenipun sagêd supêkêt malih. Kawontênan makatên punika 
ugi mitulungi [mitulung...] 


2 


[...i] dhatêng jêjêring gêsangipun. Dhoktêr Rajiman botên mituruti 
pitêdahipun ingkang rama sarta ingkang raka, mila lajêng emah-emah 
saking kajêngipun piyambak, kanthi pandugi bokmanawi bab nalar salaki 
rabi lajêng sirêp, wasana kadadosanipun kados ing nginggil wau, 
kawêwahah ribêdipun, dene anggènipun emah-emah piyambak botên 
nêntrêmakên anggènipun gêgriya, amargi kirang supêkêtipun bojo kalihan 
tiyang sêpuh èstri, ingkang ing wêkdal samantên wontên ing Madiun 
tunggil sagriya, saking pêpêt putêking manah, môngka sranani 
anggènipun badhe angicali raos ingkang makatên punika kanthi 
nindakakên sakathahing: ma, tamtu kemawon tanpa daya, dados 
gêlênging manah wêkdal punika kados-kados ingkang sagêd angluwari 
raos punika wau namung anyupêt lêlampahanipun nganyut jiwa, namung 
kêpalang ing raos, dene nyumêrêpi êmbokipun, kawêwahan ribêd malih, 
dhoktêr Rajiman putung bahunipun kiwa, amargi tumpakanipun tumbukan 
kalihan kreta sanès. Salêbêtipun taksih sakit, antawis tigang dintên lajêng 
pisahan kalihan bojonipun. Manawi kalaras saking sêpênipun piwulang 
agami ing kala alitipun, dados pêtênging manahipun dhoktêr Rajiman, 
punika botên anèh, dene tanpa cêcêpêngan, 


ss 19 s 


(gandhulan) mila namung cipta badhe nyupêt lêlampahan nganyut jiwa. 


VI Wiwit kawêngan ngudi kabatosan 


Lêlampahan makatên wau nuwuhakên raos pangraos, manawi 
kawontênan, lêlampahan ingkang kasandhang punika sambêt kalihan 
pakarti wataking gêsang, sarana pandamêl saking rumagangipun 
pirantosing gêsang, awit saking punika saya nêsêgakên pangungsêd: 
gêsang punika punapa, sarta kadospundi pratitising pamatrapipun, 


AA 


kawujudan, sadaya wau namung kridhaning gêsang, ayang-ayangan, 

babaraning gêsang, lajêng rêmbagan kalihan kir mister Madiun, 
mitranipun: anggêguru ngèlmi sêpuh dhatêng pangulu nglames, 
wawêngkon Madiun, nama Kyai Burham, wiridanipun larasan agami, 
mèmpêr suluk, sarta wirid, ragi sagêd mêngakakên pêpêting manah 
sawatawis, nanging rumaos dèrèng cumêplong, kalajêngakên 
pangungsêdipun. Pinuju kala samantên tampi buku alit, bab Vrijmetselarij 
isinipun anggugah manahipun dhoktêr Rajiman, ingkang taksih angudi; 
urip punika punapa sarta punapa prêlunipun, [prêlunipu...] 


san 202-2 


[...n,] ugi ing wêkdal punika dhoktêr Rajiman nyinau Philosofie 
sagadugipun sarta sakobêripun. 


Dhoktêr Rajiman pitêpangan kalihan tuwan: Inlopên Labêrton, golongan 
teyosopi, sarta asring rêmbagan bab kawontênaning gêsang, rêkaosing 
panandhang, angsal ular-ular katrangan miturut larasaning kawruh 
teyosopi, gêsang punika langgêng, ngangge prabot badan wadhag, sarta 
badan-badan alus. Jêjêring manungsa, punika gêsang ingkang ngrasuk 
pirantos, utawi badan alus sangêt. Katêmbungakên: Atma, budi, manas, 
utawi gêsang ngrasuk badan cahya, (papadhang, budi) sarta pamikir. 
Sanèsipun badan wau, kalêbêt peranganing badan wadhag, sami risak 
miturut kalamangsanipun piyambak-piyambak. Atma, budi, manas, ing 
ngundhuh wohing pandamêlipun. Badanipun wadhag, badan rangkêpan, 
badan pangraos, tuwin badan pamikir asor, punika ingkang risak, sontan- 
kawontênaning panandhang, saking pakartinipun manungsa piyambak, 
lajêng dados papasthèn, cocog kalihan wawaton ingkang katêmbungakên: 
sapa nandur bakal ngundhuh. 


all mn 


[Grafik] 


Gambar larikan ngandhap ingkang sami lênggah, saking kiwa êngka 5, 
saking têngên mangiwa êngka 7; punika dhoktêr Rajiman, nalika dados 
pambantu guru pawiyatan dhoktêr, sanèsipun para siswa. 


VII Kapindhah dhatêng Batawi dados pambantu guru (asistèn lerar) 

Saking Madiun, kapindhah dhatêng Batawi dados pambantu guru 
sakolahan dhoktêr, kalihan anglajêngakên pasinaon [pasinao...] 


s2) 


[...n] ngangkah sasêbutan, titel Inlandsche arts. Saking têmên-têmên 
tumêmêning pambudi, sagêd kalêksanan lulus pandadaranipun dhoktêr 
India, Ind. Arts wau, anggènipun dados pambantu guru cêkap, cakêp 
kapitadosing guru agêng, utawi maha guru. 


Wiwit saking Madiun, pindhah ing Batawi, salajêngipun dumugi samangke, 
punika sampun kuwijèn kawruh kabatosan larasan Jawi, sarta lajêng 
kapardi kaparsudi sayêktos ngantos lêbêt, kalaras kalihan kawruh 
kabatosan, kasuksman lan sanès-sanèsipun. Dhoktêr Rajiman ugi tumut 
marsudi sarta dados warga pakêmpalan Teyosopi. Mênggah tujuning 
pakêmpalan Teyosopi punika 1e. pasadhèrèkaning kamanungsan, sih 
sinihan, 2e. nyinau sawarnining agami, sagêda ngrêtos dhadhasaran sarta 
wosipun. 3e. sagêda anggêgêsang, sarta migunakakên daya kawasaning 
gêsang ingkang taksih ginaib, kangge sarana mangun karahayon. 
Sanadyan botên katamtokakên ing pranatan botên kenging nêdha daging, 
kathah para warganing pakêmpalan Teyosopi ingkang ngulinakakên 
cêcêgah, sêsirih, botên nêdha ulam ambêgan, namung nêdha kuluban 
kemawon, ngantos kalimrah dados panganggêping ngakathah, 
pakêmpalan Teyosopi punika dhêdhasaranipun botên nêdha ulam 
ambêgan namung nêdha bangsaning kuluban. Sayêktosipun makatên wau 
lampah limrah nglaluri pusaka Jawi cêgah dhahar guling, ngingirangi 
nêdha lan tilêm, mangrèh 


Pa Ie Kn 


hawa napsu, prihatos. Mamangun marta martani, rahayuning dumadi, 
sapiturutipun ingkang kawarsita kawarahaken ing sêrat-sêrat Jawi. 
Dhokter Rajiman ugi nglampahi cêcêgah makaten wau, sarta madosi 
wawadosipun, kadospundi dene cêgah nêdha lan tilêm, tuwin prihatos 
punika asring sagêd ambabarakên daya kawasa gaib. Dene kawruh 
Teyosopi ingkang sagêd damêl pajaring pêpêtêngipun dhoktêr Rajiman, 
sawatawis inggih punika bab tumimbal lairipun jiwaning manungsa, 
Reincarnatie. Kabêkta saking pakaryanipun piyambak, karma. Ing wêkdal 
punika dhoktêr Rajiman, angsal pitêpangan Nyonyah Zehenter kalihan 
tuwan Warstadr. Sasarêngan ngudi spiritisme. Prasasat sabên malêm 
Minggu kêmpalan lan nindakakên Sceans. Ingkang dados medium 
nyonyah punika wau, sawijining sceans amêca manawi bojonipun dhoktêr 
Rajiman (kala samantên sampun emah-emah malih kalihan lare Bêtawi) 

badhe gadhah anak wontên ing lawang. Lawang mêdal èstri supados 
dipun namakakên Sêtyawati. 


VIII Kapindhah dhatêng Sragèn 


Antawisipun taun surya 1904-1905, dhoktêr Rajiman kapindhah dhatêng 
kitha Sragèn, bawah dalêm ing nagari Surakarta Adiningrat, taksih suwita 
ing Kangjêng Guprêmèn. nalika samantên sawêg berag-beragipun ing 
kawruh Teyosopi, kasêmbuh [kasê...] 


sas DA san 


[...mbuh] sampun gêgêd raos-raos larasan Jawi, dhadhasar wêkêl ing 
damêl, srêgêp mardi marsudi ingkang dados pangèsthi, cakêp-cêkap ing 
wajib, sumarambahing kathah, kalihan nêtêpi tumindak ing wajib, nyambi 
nglêbêti dhatêng padhusunan, sarta pakampungan, botên ngetang rêkaos 
lan awrat. Tandukipun ngènthèngakên pitulungan, kababar dhatêng 
sadhengah, sampun malih dhatêng para sadhèrèk ingkang sekeng, 
sanadyan dhatêng para sadhèrèk sugih, punapa dene kacêkapan, bôngsa 
punapa kemawon, manawi botên parlu sangêt, botên nate ngrèkêning 
pabeya tumindaking kadhoktêran, môngka tumindakipun kangge gampil, 
ènthèng nindakakên pitulungan, dhadhasar sih sutrêsna saèstu, sampun 
layak kemawon tuwuhing sih sutrêsnanipun para sadhèrèk, bôngsa 
punapa kemawon, lajêng enggal andados. Asmanipun dhoktêr Rajiman 
lajêng misuwur sae, kathah ingkang sami trêsna asih saèstu. Botên 
namung bageyan andhap ingkang asring kaberan kadarmaning panggalih 
tampi pitulungan panindaking kadhoktêran, para tuwan-tuwan, para 
pangagêng Jawi, para tuwan-tuwan siyan sing kathah ingkang sami sih 
sutrêsna gulêt guyub kata tangi ing raos dhatêng rèhing karahayon, 
kajatèning gêsang, marsudi kautaman, sarana kagunan kabudayanipun 
piyambak, ngangkah prasêtyanipun dhatêng pakêmpalan Teyosopi ing 
anggêr-anggêripun satunggal: pasadhèrèkaning kamanungsan. 


--- 25 --- 


Nalika samantên ing Sragèn sawêg misuwur mardika kawin, gêndheng- 
gêndhing, miwah raos Jawi, ingkang jumênêng Bupati KRMT Sumanagara, 
mantu GBKPH Kusumadiningrat, kliwonipun: Gitawadanan. Mantrinipun 
kabupatèn saking Surakarta, Citra Hanjayan. (suwau jajar Saragêni nama 
Ki Yudanggêni, lajêng pindhah dhatêng pangrèh praja wiwit pangkat alit) 
ingkang lajêng jumênêng bupati pulisi Klathèn, lajêng kapindhah dhatêng 
Bayalali, misuwur rêmênipun ngayomi kawula alit. Kapènsiyun, lajêng 
dêdalêm ing Sragèn, dumugi seda. Nalika dhoktêr Rajiman wontên ing 

Sragèn, kala samantên lajêng ngêdêgakên pakêmpalan pasraseyan nama: 
"Wedha Sancaya" pikajêngipun: dadosa paugêraning papadhang, 
ngrêmbag kawruh sarta raos Jawi, ngantos kawêntar ing Sragèn dados 
kêdhunging para gambèn marsudi raos Jawi, amargi kala samantên 
dèrèng patos kathah pakêmpalan. 


Kajawi tumut pakêmpalan Wedha Sancaya, dhoktêr Rajiman ugi tumut 
angramèkakên pakêmpalan Teyosopi ing Surakarta. 


Nalika samantên nagari ing praja dalêm Surakarta bêtah dhoktêr malih, 
dhoktêripun Walandi taksih Tuwan Eman. Dhoktêr Rajiman kaaturakên, 
ingkang jumênêng Papatih dalêm, Kangjêng Radèn Adipati Sasradiningrat 
kaping IV paparab Kangjêng Ngendraprastha. Sawêg karêmbag, dhoktêr 
Rajiman kapindhah dhatêng ing Nglawang, andadosakên awrating 
manahipun para sadhèrèk ingkang sami 


--- 26 --- 


sih sutrêsna, kapisah kalihan mitra darma prasasat sadhèrèk sinarawèdi. 
Dhoktêr Rajiman bebeja: badhe tutunggilan malih. Pitêmbungan makatên 
wau, sakawit namung dados pangarêm-arêm, wusana kanyataan saèstu. 


[Grafik] 


Gambar sisih têngên ngadêg punika dhoktêr Rajiman, èstri ingkang 
lênggah kursi punika semahipun, rare alit ing têngah punika ingkang 
putra patutanipun nama Rara Sêtyawati. 


P DT a: 


IX Kapindhah dhatêng Nglawang 


Kapindhah dhatêng Nglawang punika dados dhoktêr wontên ing griya 
sakit ewah, nanging namung sadasa wulanan, sagêd niti, sarta nanangi 
sêrênging pangudi dhatêng kawruh kasuksman (Pêsikologi) tuwin 
anglajêngakên marsudi kawruh Teyosopi babagan kabatosan, okoltis, bab 
ingkang gaib-gaib lan samar, mlêbêt ing golongan esotèris, pamarsudi 
gaib, rêmên anglampahi sêsirih, botên nêdha ulam ambêgan (pegetaris) 
sarta sanèsipun. Sawêg barèg-berag, ambabrag. Sasêlaning wajib, rêmên 
nênêpi, damêl papan ing sacêlaking griya sakit ing Sumbêr Porong, 

Nglawang, wontên pêpèrènging rêdi urutipun rêdi Tênggêr ngongkang 
lèpèn, apatrap ngênêng ngêningakên cipta, sagêd nyatakakên wêcanipun 
modhiyum ing Batawi kalih taunan kapêngkêr, sarta asring-asring sêsorah 
Teyosopi dhatêng ing Surabaya ing kalanganipun para tuwan Walandi 
mawi basa Walandi, lêbêt panyuraosipun, rêsik oncèk-oncèkanipun, lajêng 
saya katingal asmanipun. 


Salêbêtipun wontên ing Nglawang sadasa wulanan punika tansah 
sasêratan anglajêngakên rembag pasuwitan ing praja dalêm Surakarta 
[Su...] 


asn DO 


[...rakarta] Adiningrat, ngantos rampung pangrêmbagipun, kadadosan 
suwita wontên ing praja dalêm Karaton Surakarta, amarêngi kaping 26 
Agustus 1906 kapangkat mantri nayaka jawi golongan kabupaten 
panumping, nama Mas Ngabèi Dhoktêr Mangun Husada, kaparingan 
gadhuhan sabin gangsal jung, pamêdalipun satêngah taun wolung atus, 
katambahan balênja wulanan, f 50 sarênganipun kala samantên, dhoktêr 
Sukarja, ugi kapangkat mantri nayaka lêbêt, golongan kabupatèn 
gêdhong têngên, nama Mas Ngabèi dhoktêr Wirya Husada. Dhoktêr kalih 
wau majibi abdi dalêm lurah, bêkêl, jajar mangandhap. Tumrap abdi 
dalêm rongga, dêmang, mantri minggah dhoktêripun tuwan dhoktêr 
Hijmans van anrooij mawi kaparingan jampi, nanging taksih kaangge awis. 
Tumrap lurah bêkêl jajar mangandhap wau bab jampinipun taksih tumbas 
piyambak. 


aza XS oma 


[Grafik] 


Dhoktêr Rajiman nalika wiwit wontên ing Surakarta nama Mas Ngabèi 
dhoktêr Mangun Husada. 


K Wontên ing Surakarta Adiningrat 


Tumindakipun nyambut damêl, mujudakên cêtha ingkang katêmbungakên 
anêtêpi wajibing gêsang, srêgêp sarta têtêpipun dhatêng wanci ngantos 
kados wataking kodrat, prasasat botên nate ewah, 

nyambut damêl enjing punika ngantos kalih rambahan, tarkadhang kaping 
tiga. Enjing umun-umun, bêbasan tangi tilêm gregah, sampun nyambut 
damêl, sarampungipun, lajêng mlêbêt ing dalêm, bokmanawi wedangan 
sakêdhap, mêdal malih nyambut damêl, anjampèni, sarta ngrêsèpi. Botên 
namung ingkang sampun kawajibakên: rêngga, dêma,[6] panèwu mantri 
minggah dalah ingkang sanès kawula dalêm, ingkang lêrêsipun dhatêng 
dhoktêran Walandi, utawi dhoktêr sanèsipun, sarêng Mangun Husadan 
wontên, kamirêngan sae tumindakipun, sarta kathah ingkang jodho, 
ngantos kawartosakên asring mawi ngêcakakên daya kikiyatan gaib, 
kathah ingkang kapilayu, prasasat ngorêgakên Surakarta, kathah sangêt 
ingkang nêdha tulung anjampèkakên, ngantos kados pasar tumawon, kula 
piyambak anglampahi prasasat sabên enjing anjampèkakên mripat. 
Ngantos ragi siyang sawêg rampung, lajêng mlêbêt malih, mêdal sampun 
dandos badhe putêr, tarkadhang taksih wontên ingkang dhatêng 
sawatawis, ugi lajêng kapitulungan. Sarampungipun lajêng putêr numpak 
dhokar, sairib cikar ing tanah pasisir, tarkadhang ngusiri piyambak, 
manawi botên ngusiri, tamtu maos sêrat-sêrat, apêsipun sêrat kabar. 
Botên wontên wanci ingkang botên kapigunakakên kangge tumandang 
damêl, kajawi wanci ngaso, tilêm, ewadene mêksa kapigunakakên kangge 
nglalantih matrapakên ênêng-êninging manah, ingkang lêrêm saèstu 
namung badanipun wadhag, [wa...] 


san D Î 


[...dhag,] raos pangraos, pamikir tarkadhang budinipun, utawi cipta, ripta, 
rasa, karsanipun mêksa rumagang wontên ing alam gaib, makatên wau, 
bilih ingkang sampun ngalami, tumrap kabêtahan ngasokakên badan 
wadhag pangrêksaning kasarasan, sampun langkung nyêkapi, manawi 
kalêrêsan, badan otot bayu balung sungsum sagêd tuntum karaos sêgêr 
saras, manah ayêm têntrêm, carêm marêm, ngantos anjalari tanduking 
tumindak sagêd pratitis, makatên kawontênanipun ingkang katingal ing 
kathah nalika wèntên ing Surakarta wiwitan. 


KI Kamayaranipun abdi dalêm wontênipun kagungan dalêm panti roga 


Wiwit wontên ing Surakarta dhoktêr Rajiman Mangun Husada kaparingan 
manggèn griya ngiras poliklinik, ing kampung Kapatihan wetan, ngajêng 
Paksa Prajan ingkang têmbenipun lajêng kadalêman, kasêbut ing 
Wedyadiningratan ngantos samangke. Wontên Kapatihan wetan ngantos 
dangu, lajêng kadhawuhan pindhah ambalabagi wontên ing kampung 
Panumpi[7] sakilèn sèksi pulisi Mangunjayan samangke, nanging sabên 
dintên, manawi parlu malah enjing sontên, botênipun enjing tamtu taksih 

dhatêng poliklinik ing kampung Kapatihan wau, awit saya kathah ingkang 
dhatêng. Kala samantên lajêng wontên ada-ada, murih sami ènthèngipun, 
kathah para abdi dalêm ingkang asring dhatêng poliklinik, [po...] 


aza, 32 apa 


I...liklinik,) sabên wulan urunan sakadaripun kangge tumbasan jampi, awit 
abdi dalêm lurah mangandhap, dumugi kawula dalêm, punika ing 
pamanah kirang kuwawi katamtokakên tumbas jampi piyambak, inggih 
wontên ingkang sagêd, nanging namung satunggal kalih, mila ada-ada 
kados dene pakêmpalan angwontênakên urunan tumbasan jampi, punika 
kathah ingkang condhong tumut, tumindak ngantos sawatawis, lajêng 
kamirêngan suwargi Kangjêng Raden Adipati Sastradiningrat ing 
Endraprastha, nagari ugi paring urunan, dangu-dangu dhoktêr Rajiman 
Mangun Husada mrayogèkakên, urunan saking para ambêtahakên wau 
kasuwak, mligi saking nagari kemawon murih mayaring waragad, 
karêmbag kalihan Apotekêr Akunas, sagêd kacondhongan. 


Dangu-dangu saya agêng, dhasar tumrap praja ing Karaton Dalêm 
Surakarta ugi parlu ngwontênakên pangrêksaning kasarasan, lajêng wiwit 
ngrêmbag angwontênakên panti raga, rêmbag sakawit badhe wontên ing 
Jèbrès, ingkang samangke lajêng dados griya sakit sèndhêng, nanging 
kala samantên botên kadadosan, amargi angsalipun toya taksih rêkaos, 
pamrayoginipun dhoktêr Rajiman Mangun Husada: parlu angsal papan 
cêlak toya, nagari lajêng mundhut tumbas griya loji sapapanipun ing 
kampung Kadipala kadadosakên Panti Raga dumugi samangke punika, 
mêngkêrakên lèpèn, sumur-sumur cèthèk. Sakawit namung 


ss 3322z 


griya loji satunggal, lajêng ngêlar-ngêlar saya agêng dumugi samangke, 
sêmunipun taksih badhe kaagêngakên malih, pinuji kalêksanan. 


XII Bêtah sagêd têmbung jawi 


Namanipun dhoktêr Rajiman Mangun Husada, saya jêmbar têbanipun, 
wontên ing golongan punapa kemawon, saya wontên ing kêjawèn, 
ngandhap nginggil, agêng alit, kasrawung. Awit saking punika, karaos 
bêtah sagêd têmbung Jawi, parlu sagêda anggampilakên tumindaking 
kawajiban kadhoktêran, awit rumaos cingkrang sangêt, môngka ugi bêtah 
sangêt, nanging botên sagêt angsal pasinaon sayêktos, kajawi rêkaos 
angsalipun guru têmbung Jawi ingkang sagêd mulang sasêlaning wajib, 

ing pangangkah sagêda sampun ngantos nilar wajib, mêngka wajib 
kadhoktêran, kaangkah dipun têtêpi, sampun prasasat tanpa sêla, sabên 
wanci isi, langkung malih manawi mêngsa sasakit, rintên dalu dipun 
gobyagi andhatêngi para sakit ingkang ambêtahakên. Pêpuntonipun 
narimah sinau piyambak, ngangkah ngathahakên maos sêrat-sêrat Jawi, 
kenging katindakakên sawanci-wanci sasêlanipun anjampèni, mila manawi 
nglêrêsi botên nindakakên wajib, kenging katamtokakên maos warni- 
warni, prasat[8] botên nate nganggur, sadaya wanci kapigunakakên, mila 
sêrat-sêrat Jawi ingkang parlu-parlu kathah ingkang kasrambah kawaos 
[kawao...] 


san YA 


[...s] ingkang mranani panggalih dipun pêthiki kaapalakên kacakup 
raosipun, mila kathah ingkang asring gumun, dene ngantos anglangkungi 
para marsudi, bobotipun botên nate ngambah pasinaon basa Jawi, sagêd 
dipun nyakup nyakêp raosipun sêrat-sêrat Jawi ngantos sagêd nyaring 
pathinipun. 


Wiwitanipun ingkang kangge sinau sêrat Arjuna Sasrabahu. Pancènipun 
ingkang badhe kasinau, jarwa têgêsing pitêmbunganipun, wusana 
mrangguli suraos ingkang mranani panggalih, kalajêngakên nêlasakên 
cacriyosanipun, sarta niti sasanggitaning cariyos, dalah raos suraosipun, 
ngantos tamat, têgêsing pitêmbungan, miwah jarwanipun namung 
sambèn, mila dhatêng pitêmbungan Jawi, taksih rumaos kathah 
kacingkranganipun, nanging inggih sampun lowung, langkung malih 
dhatêng raos suraosing cariyos, pathining sêrat-sêrat Jawi, ingkang 
gêgayutan kabatosan, kamanungsan, kasuksman, kajiwan, jêjêring 
gêsang, punika kacakup kacakêp sadaya, mênggah isining sêrat 
Arjunasasra ingkang mranani panggalih wau bab ginêmipun Patih 
Prahastha kalihan Prabu Rahwana Ratu pulunanipun, saka soripun kalihan 
prabu Arjuna Sasra kaglèdhèg rodhaning kareta titihanipun, môngka 
suwau sampun kinawasa kinari lan ing dewa saking tapabratanipun, 
kawênangakên mênang kalihan sadaya titah, wusana nêmahi kasor 
kawirang-wirangakên kangge pangewan-ewan kasèrèt kareta, lajêng 
kawelehaken [kawêlèh...] 


ana IB mae 


[... akên] ingkang paman Patih Prahastha, pitêmbunganipun makatên: 


Sinom 

Sang Prabu Arjuna Sasra / gèdhèg tan arsa nauri / ature Patih Prahastha / 
mila marase tan sipi / anarka dèn patèni / nanging kabatinanipun / iki ratu 
utama / lan ingsun wus angaturi / nuwunakên apura ing Dasamuka// 


sayêkti lamun apura / ing dosa ratu utami / sigra nolih Dasamuka / 
Prahastha Rêkyana Patih / lah ta pundi kang sisip / gyan kawula darbe 
atur / sampun wani nglawan prang / lawan Prabu Maespati / pan ing 
mangke tan wontên luput sak€cap// 


sira ratu punggung mudha / tan amrih têpa palupi / mring ratu kang 
gunatama / patitis prawira sêkti / Sang Prabu Maèspati / tetep prawira 
dibya nung / nora pantes den mêngsah / kinawulan pantês yêkti / malah- 
malah katuladan prawira// 


ngamungakên ciya-ciya / ngandêlakên sihing uni / ing Sang Hyang Jagad 
pratingkah / mêngsa kêna ati nagih / ala kalawan bêcik / mung awak 
dhewe kang mandum / iya ingkang rumeksa / sanadyan wus wahyu uni / 
lamun ala tingkahe wahyune sirna// 


Mênggahing raos suraosipun, ing panglaras: prêlu anjêjêrakên gêsangipun 
sajati piyambak. Wahyu, kasêktèn, punika sagêdipun dados sarana 
pangrêksa karaharjaning bawana, parlu linambaran rahayu, sanadyan 
mêndraguna, sura sêkti, digdaya, prawira ing yuda, winahyu, nanging 
manawi watak tindak tandukipun [tandu...] 


=== 36 = 


[...kipun] awon, ngrisakakên bawana, wahyunipun lajêng ical, guna 
sêktinipun botên dados, lajêng nêmahi apês kados Sang Dasamuka. 
Asring dados pitakènan, ingkang Maha Kawasa, Dewa, Iswara 
sapanunggilanipun, manawi wontên ingkang mêsu pujabrata, nyuwun 
sakti mantra mandraguna, nadyan kasuwun sagêda ngasorakên Hyang 
Wisesa pisan, tamtu dipun pituruti, mênggah katêranganipun, Sang Hyang 
Wisesa, ingkang winênang, punika paparingipun punapa-punapa, 
tandukipun beda kalihan jalma manungsa, sarana lung-lungan tangan, 
sayêktosipun namung nêtêpi kawasanipun wau sarwa-sarwi maringi, 
punapa pangèsthinipun, sapintên kadayanipun, tamtu kalêksanan, dipun 
pituruti, sinamun ing sêmu katêmbungakên: awon sae, punika saking 
pribadinipun piyambak, ingkang andum, ingkang rumêksa. Wusana 
namung kasumanggakakên. 

XIII Sinau kadhokteran inggil 


Arts. 


Awit saking têmên, tumêmên nindakakên wajib, mêsu brata, sêsirih, 
prihatos, manthêng pangèsthinipun, saya dangu saya misuwur, pêng- 
pêngan, sumrambahing sadhengah bôngsa, golongan, kathah ingkang 
nganggêp, kèdhêp, madhêp, ngantos dados kêmbang 


aza D7 emê 


lambe sae. Nalika samantên Surakarta sawêg rame ngrêmbag Kur'an Jawi 
damêlanipun ngulama Kyai Bagus Ngarpah, ingkang dipun adani para 
marsudi kanamakakên pakêmpalan Wara Darma, suwau namung 
karêmbag wontên sêrat kabar Jawi, ingkang nukarta pensiyunan jaksa R. 
M. Suleman, wungsal-wangsul ngantos dados rêmbag agêng-agêngan, 
dipun ajangi wontên ing Abipraya dipun dhatêngi bôngsa, golongan warni- 
warni, jêjêl uyêl-uyêlan, pèpèt pipit bêntêt dumugi radinan agêng. Kala 
samantên Kur'an kasantunan basa sanès, punika raosipun taksih kathah 
ingkang dèrèng rila. Bagus Ngarpah kawastanan ngewahi, môngka Kur'an 
kajawèkakên, kalandèkakên, punika sampun wonten dangu, nanging 
mêksa wontên raos sajak sêling sêrêp. Rêmbagipun Radèn Mas Jaksa 
Suleman kathah-kathah, sêmu sêrêng, Bagus Ngarpah botên anjawab, 
sarêng sajak badhe dados kirang prayogi, dhoktêr Rajiman Mangun 
Husada manêngah miyak sadhèrèk kathah ngantos rêkaos, sarêng 
sampun mapan, lajêng mêdhar sabda panyapih, kadhapur pitakenan, 
mrayogèkakên madosi wigatosipun, jêjêring rêmbag, anggènipun 
Jawèkakên Kur'an punika nawung pikajêngan punapa? Katêranganipun 
badhe mêncarakên sagêda kathah ingkang ngrêtos suraos lan raosipun, 
manawi makatên, rèhning dèrèng atul tamtu wontên kuciwanipun, dèrèng 
marêmakên, mila wajib dipun maklumi. Kaaksama, [Kaaksa...] 


=: 38 an 


[...ma,] ngantos dadosakên panarimahipun para sadhèrèk, ical raosipun 
sêngling[9] sêrêp. Ananging rèhning Bagus Ngarpah botên anjawab 
punapa-punapa, ing raos kaanggêp kawon, Kur'an ingkang sampun 
kajawèkakên rampung, kaêcapakên sampun angsal wolung buku, lajêng 
botên kalajêngakên, kathah ingkang sami ngraos eman, tujunipun 
samangke wontên ingkang nglajêngakên anjawèkakên Kur'an, kacithak 
ngantos dumugi, sagêd kasumêrêpan ing kathah, nambahi pêncaripun 

agami Islam sumrambah ing pundi-pundi, kathah ingkang kapranan, 
lajêng ngrasuk Islam. 


Taun surya 1908 sabibaripun papêrangan Jêpang ngawonakên Ruslan, 
nênangi para sadhèrèk Indhonesiah ngwontênakên pakêmpalan, 
ngangkah kaluhuran, kamulyan lair batos, sagêd dados, nama 
pakêmpalan: Budi Utama: raos-suraosipun adhadhasar utamaning budi, 
awit ingkang têtêp sinêbut luhur, punika namung utama, salajêngipun 
ngrasuk nugraha, pangrêmbagipun wontên ing Ngayogyakarta Adiningrat, 
kala samantên kawontênanipun Kitha Ngayogyakarta prigêl, dados 
têlênging papan saking pundi-pundi, têlas-têlasaning sêpur kèndêl ing 
Ngayogyakarta. Upami sampun kados samangke, sagêd ugi wontên ing 
Surakarta. Bab punika sampun botên wontên bedanipun, sami turunan 
têlênging Karaton Mantaram, ingkang sakalangkung parlu kawigatosakên, 
[kawiga...] 

[...tosakên,] pambangun têtêping nama Budi Utama saestu, punika 
ingkang sagêd ngumbulakên ing kaluhuran lan kamulyan lair-batos. 
Rêmbagipun Budi Utama wiwitan wau rame sangêt, dhêdhasaranipun, 
tindak-tandukipun kathah sangêt ingkang milih cara kilènan, awit kala 
taun surya 1908 wau sawêg sulap-sulapipun bôngsa nuswantara kadayan 
sorotipun tanah kilènan, mila rêmbagipun prasasat ambyak warni 
satunggal ngancas ngilèn, dhoktêr Rajiman Mangun Husada ngèngêtakên 
sangêt-sangêt, supados mawi dhêdhasaran wetanan, kabudayanipun 
piyambak, tuladhanipun cacriyosan wayang, nanging botên dipun paèlu, 
malah karaos karèmèhakên, sapele, dene ngangkah kaluhuran 
kamulyaning bôngsa namung sarana wayang, lajêng dados pangece-ece, 
langkung malih para tuwan, sarta sêrat-sêrat kabar Walandi, anggènipun 
ngisin-isin kasangêtên, ngantos kados lare alit, sakêdhap-sakêdhap 
tansah ngêdalakên pangece-ece. Dr. Rajiman metzijn wajang. Ewadene 
dhoktêr Rajiman botên kêndhak, namung ing batos ngangkah sarana 
sagêda kaanggêp pamanggihipun, taun surya 1909 wulan Oktobêr 
dumugi taun 1910 wulan Dhesèmbêr, lajêng dhatêng nagari Walandi 
nginggahakên pasinaon kadhoktêran, sinau  sadasanan wulan, 
kalampahan angsal sasêbutan Arts. Kala samantên taksih dados 
pitakènan punapa bôngsa Jawi sagêd tampi nyakup, kawulang kawruh 
inggil, punapa malih sarèhning bôngsa [bông...] 

[...sa] Jawi dèrèng kathah ingkang nglêbêti sakolahan têngahan, 
minggahipun dhatêng sakolahan inggil. Sasampunipun Examen arts 

dhoktêr Rajiman damêl Voordracht ing Indiscn Genoot-schap ing Den 
Haag bab: Tambahan pasinaon gêsang lan raosipun bêngsa Jawi, (Bijdrage 
in de studie van de Javansche Psijce) piyambakipun anggêlarakên, 
manawi katitik ing kagunanipun sarta kawruh, pikiranipun bêngsa Jawi 
mêmbat, anggadhahi wawangunan ingkang botên rèmèh, atêgês manawi 
sagêd tampi pasinaon kawruh luhur ing kilènan. Sasampunipun lajêng 
pangkat[10] dhatêng ing Berlijn nglajêngakên pasinaon padhoktêran, 
sarta kasêngsêm nalar kadhoktêran ingkang kawêdharakên Tuwan Chrlich 
amratelakakên manawi wontên jalaran saking Jawi, (kados ta: bacterie) 
(lumêbêt ing jasatipun manungsa, lajêng gandheng kalihan prabotipun 
badan ingkang têmbe lajêng nuwuhakên sasakit, punika Tuwan Chrlich 
namakakên, Veran kerung) gandhèngipun, bacterie kalihan prabot badan 
(cel), nanging Tuwan Chrlich botên nêrangakên sababipun sagêd 
gandhèng. Pangangkahipun dhoktêr Rajiman, pancènipun sarampungipun 
saking Bêrlin badhe puruhita dhatêng Tuwan Chrlich wau ngudi nalaripun 
nalar ing nginggil wau miturut caranipun kawruh. (Wetenschappelijk) 
dêrêngipun manah ingkang makatên wau kadaya saking ungêl- 
ungêlanipun bêngsa Jawi makatên: "Uwong iku ora bisa katularan laraning 
wong liya, manawa 


--- Al ==> 


ora nunggal kringêt". Pamanggihipun dhoktêr Rajiman, lêbêt sangêt 
suraosing ungêl-ungêlan nginggil wau miturut dhasaring kamanungsan 
ing lêlampahan sabên dintênipun, salêbêtipun sinau, ningali dhatêng 
nagari Londen ing Engeland sedanipun raja Inggris Eduward VII ingkang 
dipun èstrèni para nata cacah 11 iji, kajawi para utusanipun ingkang 
botên sagêd rawuh, bandhosa kadèkèkakên wontên affuitipoen, mriyêm, 
botên mawi rêrênggan punapa-punapa, namung kalurupan, bludru wungu 
(lila) mawi bintang satunggal, katarik para Mariners mantrus, 
wingkingipun sedan cakêt têngên, Raja ing Duitschland (Keizer Wilhlm) 
nitih kapal pêthak, pangagêman, Marschalik Inggris warni abrit. Kiwanipun 
Pangeran Dipati ing Inggris ingkang ing têmbe jumênêng nata, George V 
ramanipun ingkang jumênêng sapunika, George VI kiwanipun malih, 
nanging saugi sajajar priyagung kakalih wau ingkang rayi raja Eduward V 
asmanipun, Hertog van Cannangt ingkang dados pirêmbaganipun para 
ningali ing ngriku (publiek) inggih punika: (miturut sêrat pawartos wontên 
kirang langkung tiyang 3 000 000 ingkang ningali) namung kawibawan lan 
kaluhuranipun raja Duitschland. Kala dhoktêr Rajiman taun 1919 pamit 
dhatêng Eropah, dados sampunipun pêrang donya agêng, (wereldoorlog) 
mêrlokakên dhatêng Bèlgi (Belgie) badhe nyumêrêpi tilasipun pêpêrangan 
ing Belgie numpak montor, badhe wangsulipun dados saking [sa...] 


M E 

[...king] Belgie dhatêng Nederland malih, kèndêlipun wontên watês nagari 
kalih wau, kêdah kapriksa sêrat-sêratipun pas, (pas) sarta sêratipun 
montor, sami lênggah wontên ing dingklik panjang, rêraosanipun para 
ingkang mriksa, (donane beambten) rikala Raja Duitschland (Keizer 
Welhim) kaplajêng saking Belgie dhatêng nagari Walandi, inggih kêdah 
kapriksa kados tiyang limrah sanès-sanèsipun, ugi lênggah wontên 
dingklik panjang wau, kapara radi dangu sawatawis, amargi ngêntosi 
Adjudantnipun. Makatên kawontênaning lêlampahan, dèrèng sapintêna 
dangunipun, suwau kawibawan kaluhuranipun anglangkungi, lajêng 
santun botên makatên. Wangsul saking nagari Walandi, kagêntosakên 
dhoktêr Eman, pangkat kaliwon, asma Radèn Ngabèi Wedyadipura, ing 
batos, malah mantêp, madhêp, têtêp pangudinipun dhatêng kabudayan, 
langkung malih kabudayan karawitan Jawi, tansah nanangi raos ngantos 
karaos, kathah ingkang sami kawêngan sayêktos, sumrambah dumugi 
samangke dhadhasar kabudayan punika dipun wigatosakên sayêktos ing 
bawana, kantun tumandangipun kemawon, wilujêng kasêmbadan sami 
ngangkah rahayu. 


--- 43 --- 


[Grafik] 


Dhoktêr Rajiman nalika dados warga rad kawula (Volksraad) 


Saa AN 2 


XIV Wonten ing kalangan ebah-ebahan 


Sasampunipun pakêmpalan Budi Utama lair, sagêd ananangi manah 
saestu, tumruntun kemawon ada-ada ngwontênakên pakêmpalan- 
pakêmpalan, kados ta: pakêmpalan sarekat Islam, Indhisê Parte, Yapa 
Insêtitut, sasaminipun, pakêmpalan agêng alit warni-warni, pakêmpalan 
politik, Ekonomi, Agami, Kabatosan warni-warni, Sosial, makatên ugi 
pakêmpalan tunggil damêl. Dhoktêr Rajiman kala samantên lêstantun 
dados warga Budi Utama, sarta Teyosopi golongan pangudi gaib, 
(Esotèris) sadhatêngipun saking Eropah angsal sêsêbutan Art, Arts 
namanipun saya misuwur, wêwah kagatosakên ing kathah, sarta 
sêmunipun sampun wontên ingkang ngajêngi pamanggihipun, ngangkah 
kamajêngan punika langkung prayogi dhadhasar kabudayanipun 
piyambak, mardi kagunan lan raos ingkang cocog kalihan dhadhasaran, 
tuwin kawontênanipun piyambak, têtêp anggèndholi pamanggihipun 
ingkang kawêdharakên nalika adêgipun Budi Utama, sakawit namung 
kaorakakên kemawon, sarêng sampun saking Eropah angsal sasêbutan 

dhoktêr Inggil, Arts lajêng sawatawis kathah ingkang nganggêp 
pamanggihipun, langkung malih wontên ing kalangan kajawen, pancen 
sampun [sampu...] 


aze NG an 


[...n] kathah ingkang kadhasaran makatên, kantun nyatakakên kemawon, 
mila kathah ingkang sami sêngkut damêl pakêmpalan lan mardi kagunan 
lan kabudayan, ringgitan wacucal waunipun sampun mèh ical, lajêng 
g€sang malih, malah rêgêng, pasinaon dhalang Radya Pustaka ing 
Surakarta ingkang nama Padha Suka, lêstantun dumugi sapriki, malah 
kasusul pasinaon dhalang ing Ngayogyakarta nama Abirandha, 
pakêmpalan mardi bêksa sumrambah dumugi Eropah, pasinaon têmbang 
Macapat, sêkar agêng tabuhan gôngsa, Santiswara, sasaminipun lajêng 
gêsang malih, ingkang manitra punika kapilayu katut marsudi punapa 
ingkang dipun kaconggahi, sasagêd-sagêdipun. 


Manawi sosorah, dhoktêr Rajiman kenging katamtokakên mawi rangkêpan 
pasaksèn sêrat-sêrat Jawi, kados ta: nalika damêl Preadvies ing Conggres 
Budi Utama taun 1921 bab reconstructie idee der Javaansche Maat 
Chappij. Dhoktêr Rajiman ugi nglêbêti dados warga Algemeene Vrijmetsê 
lari) amargi tansah nandhang pangraosing manah susah kabêkta saking 
warni-warni sasanggèn, sarta ingkang lêstantun nuwuhakên pitakènan: 
wulangipun bab karma ing pakêmpalan theosofie ing pangintên ing 
salêbêtipun dados warga Vrijmetselarij sagêd manggih usadanipun 
nginggil punika wau, amargi  pamirêngipun dhoktêr Rajiman, 
sadèrèngipun dados warga, 

manawi ing Vrijmetselarij dhadhasaripun ugi broederschap sarta mawi 
coban, ing wusana kanthi piwulang ingkang wados. Miturut pangraosipun 
dhoktêr Rajiman, kathah sangêt pasêmonipun ing Vrijmetselarij (...) 
kapara kirang sangêt gancaripun, kosok wangsulipun kalihan Theosofie 
dados, mêksa dèrèng têntrêm ing kabatosanipun dhoktêr Rajiman, 
sanadyan gangsar anggènipun nyambut damêl, sêrat Jawi ingkang asring 
kangge pasaksèn, kados ta; Sêrat Rama Jawi, karanganipun ingkang 
minulya Radèn Ngabèi Yasadipura tus Pajang, pujaga[11] agêng ing 
Karaton dalêm Surakarta Adiningrat. Ingkang kêrêp kalairakên kala 
samantên, ungêl-ungêlanipun; Jêr Basuki Mawa Beya, punika 
pitêmbunganipun sang Gunawan Konta Wibisana anggènipun nangisi 
ingkang raka Sang Rahwana nêmahi pêjah dening Sa[12] Rama Wijaya 
kataman sanjata Guwawijaya, sêkar Maskumamba[13] makatên. 

2. dhuh kadangku liwat luwih karya sêdhih / patining narendra / têka nora 
amrih bêcik / ing mêngko akarya susah // 


3. ngandêlakên aji POnca Sonaneki / êndi toging karya / pangrasane luput 
pati / êndi ta datan kadia // 


11. dhuh kadangku patimu pati rasêksi / dene nguni padha / puruhita basa 
luwih / mati mari ya r€ksasa // 


12. ah ngong matur panggawe-awèt basuki / têka anggung galak / tan 
pinirsa tutur bêcik / dadak-duduka andhupak // 


13. parandene pêksa matur kongsi Ail / trêsnaning 


na 


kêkadang / aja katêkan bilahi / bilahi gagawa bala // 


14. ah ah adhuh kadangku tuwa sayekti / pa gene ta: wuta: / tuli-tuli 
tanpa tali / mung ala katula-tula // 


15. lagi tumon wong kudu nêdya bilahi / gampang tanpa srana / malah 
kêdah den karepi / jer basuki mawa beya // 


Pada pungkasan Ongka 15 punika kalaras, kawontênan ingkang anjalari 
bilahi, botên mawi sarana, malah kêdah dipun lampahi kemawon, inggih 
punika kèlu kapilayu anjurungi hawa napsu, kèlut kalimput luput muput, 
tansah ngangkah suka-suka parisuka eca lan sakeca, botên ngengêti 
beda ngangkah karaharjan, kautaman, kaluhuran, karahayon, punika 
parlu dhadhasar sura sudira, purun rêkaos, babasan tekad pati, anggayuh 
mukti, awit mukti lan mati punika gêgandhèngan dipun lampahi. Inggih 
punika ingkang dipun pikajêngakên, katêmbungakên: jêr basuki mawa 
beya. 


Nalika pêrang donya agêng taun 1914, panjênênganipun dhoktêr Rajiman 
jumênêng makili pangarsa pangrèh agêng Budi Utama, usul pamanggih, 

jagi-jagi bokmanawi katut aradan perangan, kangge nelakakên 
kasêtyanipun dhatêng nagari siti wutah rah, sarta rêksa rumêksanipun 
kalihan ing Nedêrlan, pakêmpalan Budi Utama ngatag pakêmpalan umum 
(open 


==- 48 === 


bare Vergadering) ing Sêmarang, nyêdhahi pakêmpalan sarekat Islam, 
(Ing samantên, sawêg wontên pakêmpalan kalih punika), ngrêmbag 
pitakenan manawi nagari Walandi sarta Indonesie kadhatêngan mêngsah, 
kadospundi trajangipun tiyang siti, punapa tumut jagi siti wutah rahipun 
sasarêngan kalihan pamarentah Walandi punapa botên, pungkasaning 
rêmbag, wiyar sarta dangu, anelakakên manawi tiyang siti nadyan purun 
ambiyantu ing paprangan, botên sagêd anglampahi, amargi botên gadhah 
kasagêdan, salajêngipun pakêmpalan Budi Utama angwontênakên 
parêpatan agêng ing Bandhung, ngrêmbag bab Militie wusananipun, 
nyuwuning parentah Indiya-Nederlan, nyuwun pranatan dipun wontêni 
prawira manasuka, prajurit milisi tiyang siti, kanthi panyuwunan 
wontênipun rad kawula, mawi warga wawakiling kawula saestu kados ing 
nagari Walandi, Irstêkamêr, sarta twedhê kamêr. Awit saking warni- 
warnining pamanggih, sêmunipun parentah taksih kagungan 
sônggarunggi, dèrèng kaparêng nimbangi pamanggih prayogi usulipun 
dhoktêr Rajiman ingkang mijil saking sêtya saraya rêksa rumêksa, bab 
milisi botên kaparêngakên, namung rad kawula lajêng dipun wontêni, 
kangge wiwitan, ngantos kados kawontênanipun rawula[14] dumugi 
samangke punika. 


Dhoktêr Rajiman ugi katut kapilih dados warga rad kawula, kathah 
pamanggihipun ingkang maedahi tanah Indhunesi,[15] ugi wontên 
pamanggihipun ingkang sakalangkung maedahi ing praja [pra...] 


--- 49 --- 


[...ja] karaton Jawi sakawan, wosing pamanggih mrayogèkakên ngicali 
sônggarunggi, sagêda prayogi sasambêtanipun, adhadhasar sih sutrêsna 
saèstu, aos-ingaosan, pitados-pinitados, nunggil saraos, supados anjalari 
kaluhuran, kamulyaning lair batos sayêktos, tata têntrêming bawana sami 
manggih rahayu. Wos-wosing pamanggih, praja Karaton Jawi prayogi 
kajêjêrakên nêtêpi namanipun: madêg mandhiri pribadi, anggadhahi 
wawênang samêsthinipun, sagêda ambantu rumêksa saèstu karta tata 
raharjaning bawana, langkung malih prajanipun piyambak-piyambak. Para 
patih kajêjêrakên dados papatih ing praja karaton Jawi sayêktos, nêtêpi 
punapa samêsthinipun, nanging parentah agung India- Nedêrlan dèrèng 
amarêngakên. 

Salêbêtipun dados warga rad kawula, pamit dhatêng Nedêrlan, sinau bab 
prakawis X-stralen (tahoen 1919-1920) rikala dados Lid, Volks-raad mèh 
kemawon dados Voorzitter, saking pamilihipun, Volks-raad bab ingkang 
gêntosi voorzitter. Sakawit, stemipoen dhatêng Mr. Schuurman kalihan 
dhoktêr Rajiman: sami, lajêng pilihan malih, (herstemming) dhoktêr 
Rajiman kawon tigang stem. Ing taun 1923 andhèrèkakên Gusti Kangjêng 
Pangeran Arya Kusumayuda, dados utusan dalêm dhatêng nagari Walandi 
marêngi wiwahan agung, nyaosakên kasugêngan, saha bêkti sungkêm 
dhatêng Sri Maharaja Putri Wilhèlminah, rikala [ri...] 


=== 50 == 


[...kala] ngaturakên pisungsung panganggenipun utusan dalêm Kraton 
Surakarta prajuritan, G.B.K.P.H. Kusumayuda kalihan dhoktêr Rajiman 
kadhawuhan dhèrèk dhahar Sang Raja Putri (Lunch) namung wontên 
priyagung kawan wêlasan, pilihan para luhur (Hofdhouding). 


Ing nalika taun 1912 kautus dhatêng nagari Walandi mêthuk putra dalêm, 
Gusti Bandara Radèn Mas Nawawi, amargi gêrahên, kondur lajêng 
kajumênêngakên pangeran, asma Gusti Bandara Kangjêng Pangeran 
Dêmang Tanpa Nangkil, lajêng seda dèrèng palakrama. 


Anggènipun dhatêng Eropah dhoktêr Rajiman punika wongsal-wangsul 
ngantos kaping sadasa, sabên-sabên nyinau kawruh maligi ingkang 
kabêtahakên. 


z= 51 == 


Kangjêng Radèn Tumênggung dhoktêr Wedyadiningrat, (Dhoktêr Rajiman) 


[Grafik] 


I. Mangagêm basahan, songkokan. 


[Grafik] 


lI. Mangagêm kanigaran. 

--- 52 --- 
XV Dados bupati dhoktêr 


Awit saking sampun dumugi ing wanci, sarta kathah lêlabêtanipun, 
kapangkat bupati dhoktêr, asma: Radên Tumênggung Wedyadiningrat, 
dumugi angsal sasêbutan Kangjêng, kaparingan bintang warni-warni, 
ngantos ingkang kantun piyambak, bintang Sri Kabadya. Kangjêng 
Guprêmèn ugi nêngêri bintang, opisiring Ordhê Oranyê Nasao. Ada- 
adanipun babagan kasarasan: warni-warni, kados ta: dhukun bayi 
pangajaran, bong: pangajaran, cacar lan sanèsipun, Kabupatènipun 
dhoktêr nama Kawadanan Kridha Nirmala. Asmanipun saya kawêntar, 
misuwur ngêbêgi bawana, sadhengah bôngsa, sêpuh anèm prasasat sami 
sumêrêp, sintên: dhoktêr Rajiman punika, sarta kadospundi 
kawontênanipun. 


Wiwit alit sampun wontên titikanipun linangkung, dados uyunaning lare, 
minôngka pangayoman tumindak sawênang-wênang lare nakal 
sapiturutipun, sarêng diwasa saya katingal kalangkunganipun, sarta 
srêgêp ing damêl, têtêp ing wajib, satiti ing samukawis, gêmi, pratitis 
nindakakên kabêtahan, susila, parikrama, prasaja, anoraga, botên 
ngêgung-gungakên, bêkti sungkêm ing yayah rena, ngaosi para sêpuh, 
sêtya ing kasaenan, botên nate ngraosi nyantên awoning sanès, manawi 
parlu nêrangakên kangge gêgambaran, tutuladan, nyariyosakên ingkang 
sampun dipun lampahi piyambak, [pi...] 


ss GA an 


[...yambak,] kanthi dipun mangrêtosi watak wantunipun, sarana 
kapurunan, mila sagêd amratelakakên, têtela sadaya papacuh punika 
kathah nyatanipun. Dipun lampahi, punapa dipun singkiri, punika namung 
kasarahakên, sasampuna sami pariksa pituna lan pigunanipun, bilih nêrak 
papacuh, punika badhe rapuh, rêkaos, sakit, nanging angsal kawruh. 
Ngestokakên wawarah badhe bingah, cêtha wela-wela, ma: lima punika 
dados pôncabaya, ambawur poncadriya. Paugêranipun: kabatosan, 
malih wawarah Jawi, ngluhurakên para pujêngga, nyakêp-nyakup wosing 
cariyos dalah raos-suraosipun, asring ngandharakên pitêmbungan: 
suradira Jayaningrat, lêbur dening pangastuti, pikajênganipun, kasuran, 
kadiran, Jaya kawijayan, punika sirna dening pangastuti. Daya kawasaning 
kodrat, punika sagêd kaêrèh sarana dipun sumêrêpi watak wantunipun, 
wontênipun palwa udara, baita silêm, sasaminipun, punika saking 

nyumêrêpi watakipun daya kawasaning kodrat. Ingkang nama pangastuti 


TARA 


kasaenan, kautaman, karahayon. Wêtahipun ungêl-ungêlan wau makatên: 


jagra angkara winangun / sarjana marjayèng wèsthi / puwara kasub 
kawasa / warsita jro wedha muni / sura dira jayaningrat / lêbur dening 
[de...] 


--- 54 --- 


[...ning] pangastuti // 


Miturut dêdongènganing sêbat witaradya makatên: 


Kacariyos, Pangeran Adipati Anom Radèn Citrasoma, putranipun Prabu 
Ajipamasa, ing praja Pêngging witaradya gandrung Nyai Pamêkas, 
semahing wadana punggawa, nama Tumênggung Saralathi ingkang ênèm 
piyambak, karan Nyai Pamekas, warninipun ayu endah, prasasat widadari 
dharat, sarêng kêpanggih piyambakan, kaeng€taken, tindakipun sang 
Pangeran wau nama tilar Kautaman, paugêraning kamanungsan, ngrisak 
pagêr ayu semahing abdi, botên kirang kênya sanèsipun ingkang 
nglangkungi endahing Suwarni, prayogi kasandèkakên karsanipun, botên 
sagah nglêksanani, ngantêpi kautamaning pawèstri. Sang Pangeran saya 
adrêng, badhe paripaksa, lajêng sinanggi krami, amargi manawi dipun 
puguhi malah dados kirang prayogi. Nyai Pamêkas nyuwun dhatêng Sang 
Pangeran, nyirêpi para panjagi, sasampunipun sami tilêm, Sang Pangeran 
badhe andumugèkakên karsanapun,[16] Nyai Pamêkas ngengêtakên, bilih 
sang Pangeran, sarta piyambakipun dèrèng tilêm, langkung malih Sang 
Hyang Manon, pangrêksaning bawana punika botên sare. Sang Pangeran 
engêt, manawi wontên ingkang Maha Kawasa, misesa rumêksa bawana, 
sarta ugi lajêng kraos, bilih para satriya punika ugi dados pangrêksaning 
bawana, langkung malih Panjênênganipun, kapêksa anyandèkakên 
karsanipun, [karsani...] 


--- 55 --- 


[...pun,] sarta paring panarimah, lajêng kondur. Inggih tandukipun Nyai 
Pamêkas makatên punika ingkang katêmbungakên pangastuti, sagêd 
nyirnakakên angkara, jagra, jaga angkara winangun, tumrap tindak- 
tanduk sanèsipun, tamtu wontên lampahipun malih. 

Nate ngangge pasaksèn Sêrat Menak, ugi anggitanipun Radèn Ngabèi 
Yasadipura tus Pajang, pujongga ageng ing Karaton dalem Surakarta 
Adiningrat, wawan sabdanipun Sang Amir Hambyah kalihan Prabu 
Gulangge ing Ngrokam, nalika dèrèng sumêrêp wujudipun, kawastanan, 
tiyang Agung punika pantêsipun agêng inggil anglangkungi tiyang limrah, 
sarêng sampun ajêng-ajêngan, sumêrêp warninipun, limrah kemawon, 
ewadene sagêd ngasorakên para raja agêng-agêng, punapa 
kadibdyanipun. Sang Surayèng jagad, tiyang Agung Menak Jayèng Murti 
mratelakakên, bilih namung dados saraya, sarananipun ingkang Maha 
Kawasa, punika sampun malih jalma manungsa, titah ingkang linangkung, 
nadyan kewan asor, lêmut punapa sêmut, sagêd angêntasi damêl, awit 
Maha Kawasa, ungêl-ungêlanipun Sêrat Menak kapêthik, ungêlipun 
makatên: 


Gambuh 


praptèng papan wus pangguh / Sri Gulangge amênêng andulu / atêtanya: 
sapa wong Arab kang prapti / pidêksa nora gêng luhur / nanging cahyamu 
mancorong // 


sumaur aja tambuh / 
--- 56 --- 


Sri Gulangge apan iya ingsun / prajurit kang kasub rat surayèng bumi / 
Prabu Gulangge angrungu / sèlèh gadane nèng pangkon // 


sidhakêp astanipun / rajèng rokam samana anjêtung / nora kaya kang 
agawe bumi langit / lamun akarya lêlakun / tan mantra kêna ginayoh // 


cêcêngklungên ragèngsun / yayah brangta marang ing Dyah Ayu / 
ciptaningsun amrih nuwuki ing jurit / anutug sakayun-kayun / ing ngayuda 
singa kasor // 


kaduga suwitèngsun, kasubing rat bubudènirèki, paramarta sihing dasih 
lair batin, nanging sun nyana wong Agung, gêdhemu nora samono. 

kaya priye tingkahmu / sira numpêsi ditya gung-agung / ingkang padha 
sadaya pangawak wukir / duk prang wukir napsireku / liwat saking karya 
gawok // 


mesem dènnya sumaur / angendelkfEn ing turangganipun / kadya gajah 
jajagongan lawan kambing / heh Sang Prabu Sira mau / ngucap takdiring 
Hyang Manon // 


pan wus tinitah ingsun / anirnakk€n dênawa lan diyu / aja mungguh 
manungsa kang kaya mami / sanadyan rupaa sêmut / yen kinarsakkên 
Hyang Manon // 


môngsa wurunga iku / lamun kinarya ilapat / tuhu sêmut bisa anggempura 
gunung wêsi / kadigdayanira sêmut / kawasa lamun kinongkon // 


Prabu Gulangge guguk / padha krasa sararasanapun /[17] pangwasane 
sapele manungsa iki / luwih karsane kalimput / apadudon dadi liron // 


priye pamisahipun / iya wadhag kalawan kang alus / yèn awèta [a...] 


aze Bean 


[...wèta] têtunggalan masthi sirik / wit ning pinisaha iku / siya-siya wong 
jêjodhon // ... 


wontên malih Sêrat ingkang kêrêp kapêthik kangge sosorah, inggih 
punika Sêrat Arjuna Wiwaha, limrahipun nama Sêrat Mintaraga, botên 
namung dipun pêthik kemawon, malah mligi kasorahakên, katêrangakên 
sarta dipun karang kalêbêtakên Kalawarti Wlandi têngah wulanan, èngêt- 
èngêtan: Kalawarti Timbul. Mênggah anggènipun mêthiki punika miturut 
kawontênanipun ingkang kasorahakên, nanging turut bab-babipun, mila 
kenging kangge niti, nglaras beda-bedaning jaman lan kawontênanipun 
dhotêr[18] Rajiman piyambak. Sakawit ingkang kêrêp dipun pêthiki, sarta 
kangge rêmbagan, sual jawabipun Rêsi Padya makatên: lingira malih Sang 
Padya, robaya gon sun ningali. 


Kinanthi 

ing Yogabratanirèku / puniki sampun lêstari / iya ing paningalingwang / 
Yoganira iku ugi / kaya ta nora sumêlang / nanging mêngko ingsun iki // 


têka kandhêg kithal ingsun / sakarone kandhêg ugi / ro baya 
paningalingwang / sayêktine sira iki / robaya pan kawoworan / panggawe 
pakênirèki // 


kaworan pakênirèku / panggawe walaka nênggih / lire lamun pakênira / 
kawoworan panggawèki / panggawening wong walaka / dening pakênira 
maksih // 


gêgaman pêpatih iku / ro baya pakênirèki / ika wontên pakênira / punika 
ingsun tingali / kawaca [ka...] 


--- 58 --- 


[...waca] kalawan laras / muwah sanjata cumawis // 


wontêning tangkulakipun / punika kula tingali / eman têmên pakênira / 
robaya paningal mami / yèn tan putus kalêpasan / tanpa gawe asêmadi // 


Sang Padya malih lingipun / èh robaya wruhananèki / manah rahayu 
punika / kalamun sampun patitis / tingal kang pinêlêng uga / maring 
kamuksanirèki // 


yèn uga ngèsthia iku / ya kang maring lumêkasing / kang sasartingal 
punika / ing hata kitaki iki / boyana kang katingalan / pênêt miwah 
awonèki // 


Sang Padya malih amuwus / èh robaya pan sayêkti / tingal mring 
kamuksan uga / kayun ingawaskên yêkti / lawan sarta tinungkulan / tan 
kêna sinambi-sambi // 


tang kêna kala kalèku / kalamèt kala boyèki / lawan kala amèt sawarga / 
boya kêni mangkonèki / iku manggih cacat uga / têmahe pakênirèki // 


robaya inggih puniku / rêncanèng pôncadriyèki / dêmi wus angradon uga / 
inggih kapônca driyèki / yèn iku wus angradona / angèl dènira ngulapi // 

yèn tan ngambilan puniku / kang pêncadriya sayêkti / awèt wulangun 
yêktinya / apan ambibingung ati / yêkti ngalap ing paningal / kang maring 
ing ayu ugi // 


apan takalingan iku / dening rogawi sayèki / angucap malih Sang Padya / 
èhrobaya wruhanèki / panggawe pêncadriyèka / kadyanggan ningali 
ringgit // 


ana kang anangis iku / ana kasakêl [ka...] 


se Se san 


[...sakêl] ningali / ana kang gumuyu suka / wêruha yèn iku ugi / walulang 
ingkang kinarya / ngukir pinolahkên jalmi // 


ewamangkana puniku / akèh kapencat ningali / iya iku pangrêncana / ing 
pêncadriya sayêkti / iku awor ing seluman / kang nganggêp mangkono ugi 
/ 


mangkana wuwusnya wau / Sang Padya mring sang Partèki / nêhêr 
sumaur Sang Parta / pukulun Sang Maha Rêsi / tulus raharja kang sabda / 
Sang Rêsi dènnya sung wangsit // 


nanging ta saestunipun / mila manira puniki / maksih andarbeni laras / 
lawan kawaca puniki / muwah ta: ingkang sanjata / taha sun gamana 
pati // 


pan boya sayektinipun / kewala kang dosa ugi / apanta: sampun ulahnya / 
mungguh satriya puniki / ulah yasa lan kawiryan / mongsa ta supea 
malih // 


dhatêng kal€pasanipun / pukulun Sang Maha Resi / ring wong apênêt 
punika / mongsa ta supe ya ugi / mênggah jatining ngagêsang / puniku 
ingkang kaliling // 

ing wuwus ulun puniku / yèn ta: jatining ngaurip / boya yèn dorakna 
pisan / patitis pati puniki / amungta: maksiha ulah / kawiryan puniki 
mangkin // 


ya ulah kang mangkonèku / min6ngka pangati-ati / ning pati kewala uga / 
kasukan kawibawaning / punika manira karya / pangameng-amengan 
ugi // 


mangkana malih lingipun / Sang Padya mring Sang Parteki / èh robaya 
wruhanira / ring wong kasêngsêm bogèki / awon têmahe punika / kaya 
wong kasêngsêm ugi // 


dahat dening katonipun [kato...] 


--- 60 --- 


[...nipun] / kaya upamane ugi / ing wong tuwa buru ika / tan ana karyane 
malih / mung ameting buron ika / dadya macan lamun mati // 


de sêpta b€dhagan iku / muwah wong tuwa raweki / tan ana karyaning 
liyan / mung ngupaya ulam warih / dalu siyang ngambil ulam / iku benjang 
lamun mati // 


iku dadi buwaya gung / wêcaning pati-patitis / inggih ta sapanggaweyan / 
robaya awon pinanggih / kalamun si kas€engs€ema / panggawe punika 
sirik // 


... sambêtipun makatên: 


ya ta Sang Parta sumaur / tan apanjang saurnèki / mangkana ta saurira / 
lah pukulun Sang Maharsi / tulusing kang pangandika / nanging ta ulun 
puniki // 


botên kêni sèstunipun / anut ing kamuksan mami / karana manira tapa / 
kawilêting trêsna mami / robaya trêsna manira / inggih dhatêng ibu 
mami // 

lawan wêngsa-wêngsa ulun / darma wêngsa namanèki / kang ulun 
tapakkEn ika / kadigdayaning ngajurit / digdaya wijaya ika / ing ngayuda 
ywa kalindhih // 


... lajêngipun: 


Sang Parta malih winuwus / pukulun ing atur mami / karan manira atapa / 
kang manira têdha ugi / inggih marang ing bathara / kasantikaning 
ngajurit // 


kalayan manira ayun / amayu jagad puniki / angrêksa kang parahita / 
têgêse prahita nênggih / angecani manah ing Iyan / wong: sanagara 
puniki // 


Panglaras, têgêsipun pitêmbangan wau, Rêsi Padya botên sêmang- 
sêmang, bilih Sang Arjuna matrapakên Yogabrata, inggih [ing...] 


=== 6l === 


[...gih] punika lampah panunggal, ngangkah manunggal, anggayuh 
kamulyan kasampurnaning gêsang, punika sampun lêrês, namung wontên 
mangu-mangunipun sakêdhik, sêmunipun Sang Arjuna taksih kawoworan 
pikajêngan limrah, pandamêl walaka, anggayuh kadonyan, tandhanipun 
taksih gêgaman pati, ngangkah mêjahi, awit nyandhing dadamêl, 
jêmparing gandhewa, miwah prabot pirantosing pêrang, eman-eman, 
manawi ngantos botên putusing kalêpasan, tanpa damêl anggènipun 
sêmadi. Rêsi Padya nêrangakên, bilih sampun patitis sayêktos ingkang 
kapêlêng mligi dhatêng kamuksan, tamtu manahipun rahayu, namung 
nyipta lan nindakakên kasaenan. Manawi ta kitaki, matrapakên tapabrata 
taksih nyarup awon-sae, saenipun kaworan awon, punika nama kasasar, 
utawi sasar, mangro cipta lan lampah. Sayêktosipun, ngangkah 
kamuksan, kamulyan, kasampurnan, matrapakên lampah manunggal, 
punika kêdah mantêp madhêp satunggal, nyawijèkakên sipat satunggal, 
botên nampik awon, lan botên milih sae, awit sampun botên wontên awon 
sae, sampun sawiji sawujud, langkung malih nyarup awon sae, saya botên 
babar pisan, kêdah mligi sawiji, tata, titi, têtêp, atul awas eling, botên 
kenging kasambi, namung kala-kala anggènipun matrapakên, kêdah 
mêlêng mandhêng sampun ngantos malèncèng anggayuh sanès, 
sanadyan ngangkah suwarga, inggih [ing...] 


san GD 

[...gih] sampun ngantos, awit punika nama kenging rêncananing 
Pôncadriya, badhe manggih sakit, sangsara. Bilih rêncananing Pôncadriya 
punika ngrêdon, ngrêda, ngambra-ambra, angèl anggènipun ngicali. 
Manawi Pôncadriya punika botên katiti, katata, namung kaumbar 
kemawon, tamtu babaranipun dados rubeda, awèt wulangun, linglung, 
lêng-lêng ing kahanan, kadonyan, ambibingung manah, ngalap paningal, 
nyilêp tuju rahayu, kalimput ing raga wisaya, wisayaning raga, kados 
upaminipun ningali ringgit wacucal, wontên ingkang angguyu, miwah 
nangis, môngka mangrêtos, ringgit punika ingkang kadamêl lulang 
tinatah, kasolahakên dhalang. Makatên ugi kawontênaning lêlampahan, 
donya, wontên nglampahakên, sontan-santun kawontênanipun, gek 
wontên, gek ical, ewadene mêksa kathah ingkang kelut kalimput, punika 
pangrêncananing Pôncadriya, tamtu kasasar Yogabratanipun. 


Sang Arjuna anjawab, kasinggihan sabdanipun sang Rêsi Padya. Nanging 
sayêktosipun, anggènipun Sang Arjuna sikêp dadamêl, gandhewa miwah 
jêmparing, prabot pirantosing pêrang, punika botên namung kangge 
mêjahi kemawon, ingkang sakalangkung wigatos, punika kangge 
rumêksa, nadyan sagêd amêjahi, namung tumrap ingkang dosa, punika 
watak wantu, ulah miwah pandamêl, wajib, darmanipun satriya, ulah 


--- 63 --- 


yasa tiyasa, prawira, sudira, lan kawiryan, nanging kêdah botên supe 
dhatêng kalêpasan, kasampurnan kamulyaning gêsang, kajatèning 
gêsang, punika ingkang kapêlêng. Tumraping satriya ... bab patitising 
pati, kalêpasan, punika dados dhadhasaran, ngidhêp, madhêp, mantêp, 
têtêp, nanging prayoginipun taksih ulah kawiryan, sampun ngantos tilar 
kaprawiran, kasudiran, tiyasa, lan yasa, wigatosipun, kangge pangulah, 
panglèlèr, pangatos-atos, kasambadaning pati-patitis. Kasukan miwah 
kawibawan, punika namung kangge amêng-amêngan, dolanan, kangge 
nglantih[19] matrapakên patitising lampah nêtêpi wajibing satriya. 


Rêsi Padya nyual malih, bilih katranganipun Sang Arjuna makatên punika, 
têtêp adamêl sêmang-sêmang, èwêt anggènipun nêtêpakên 
yogabratanipun, dene taksih anjurungi kajêngipun Pôncadriya, dados 
nama kasêngsêm, kèrêm, punika awon, upaminipun: karêm têtêdhan, 
bingah-bingah, kèrêm ing pandamêl punapa kemawon, kados ta: tuwa 
buru, bêbêdhag, punika manawi pêjah dados sima. Makatên ugi tuwa 
rawa, juru misaya buron toya, punika manawi pêjah dados baya agêng, 
awit miturut wêca, wiridan bab patitising pati, punika wosipun wontên ing 
pandamêl, pakarti, sêngsêm, lan kèrêmipun, punika ingkang anjalari 
botên kadadosan, utawi kalêksananing gêgayuhan. 

Sakala Sang Parta lajêng engêt dhawuhing eyang Sang Bagawan 
Dipayana, maharsi Wiyasa: badhe kadhatêngan pandhita marah 
kamuksan, ngenggokakên lampah darma wajibing satriya, mila Sang 
Parta lajêng anjawab, anggênipun tapabrata punika nêtêpi kasatriyan, 
ngèsthi, nunuwun ing Dewa kasantikaning ngayuda, ngangkah mamayu 
hayuning jagad, mamangun menaki tyasing sasama: rumêksa bawana 
nêtêpi wajibing satriya. Bilih dèrèng pinarêng ing Dewa, botên sêdya 
mantuk. 


Katranganipun Sang Parta makatên punika, andadosakên pirênanipun 
Rêsi Padya, lajêng babar Bathara Endra ngandikakakên, para Widadari 
ingkang sami ngrêncana, punika utusanipun, supados ngawonakên 
kasantosanipun Sang Parta nanangi Pôncadriya, nanging cabar sadaya, 
lajêng dhawuh têtêpa santosa anggènipun sêmadi, ngêntosana rawuhipun 
Sang Hyang Rudra. 


Bantahipun Rêsi Padya kalihan Rêsi Cipta Hêning wau mèsi wawarah bab 
kasampurnan, sarta lampah kasatriyan, têgêsipun, sarana pandamêl, 
punika wosipun: sampun ngantos karêm, kèrêm, sagêda namung 
ambabarakên kawontênan, kasagêdanipun piyambak-piyambak, awit 
karêm, kèrêming pandamêl, punika ingkang jalari cabaring gêgayuhan, 
katêmahan dados kados ingkang dipun karêmi. Lajêng kèrêm, wawaton 
anggêr-anggêr dumadi. 


Larasan makatên punika, cocok kalihan kawontênanipun [kawontêna...] 


azan 5 «az 


[...nipun] dhoktêr Rajiman kala samantên. Wusana sumêngga. 


Dhoktêr Kanjêng Radèn Tumênggung Wedyadiningrat 


[Grafik] 


Mangagêm cara Walandi 

[Grafik] 


Prajuritan tumindak pasisiran maos dhawuh 


XVI Dumugi Pènsiun 


Panjênênganipun dhoktêr Rajiman, KRT. Wedyadiningrat anggènipun 
wongsal-wangsul dhatêng Eropah punika kathah angsal-angsalipun, Arts 
angsal pasinaon kawruh mligi bab padhoktêran warni-warni kados ingkang 
kapratelakakên ing nginggil, sarta sagêd nyakêp-nyakup wos-wosipun 
larasaning 


saz 66 === 


kawruh dalah pangudinipun, kanyataan sagêd nyakup kawruh mligi warni- 
warni. Dhatêng Eropah ingkang kantun piyambak, punika saya mantêp 
pamanggihipun, bilih kawruh kalairan ingkang gumêlar ing Eropah punika 
namung dumugi lêpasing pamikir, ambabar dados arda ngambra-ambra, 
tangèh sagêd dipun maluyakakên donya, mila lajêng nglokro kêndho 
dhatêng pangudining kalairan, pangulahing pamikir, saya mantêp 
pitadosipun ing batos, kalihan malampah ngangkah ngudi kabatosan, 
sapikantukipun, pancènipun gadhah pamanggih prêmati bab tumularing 
sasakit, wawaton kabatosan sarta kalairan, nanging dèrèng samêkta 
sadaya, pamanggih wau beda kalihan wawaton ingkang sampun 
kaandharakên para sagêd, wosipun sabab-sabab panularing sasakit 
sabab, punika saking nglêbêt, batos, raos, dumugi gêsangipun sajati, 
nanging rumaos sampun botên kaconggah, amargi sampun sêpuh, sarta 
gadhah sasakit rematik, balung sungsum, bilih pinuju kimat, manawi 
kangge mlampah rêkaos, kangge nglampahi pandamêlan wajib kemawon 
sampun awrat, malah sampun anggalih nyuwun lèrèh pènsiyun, kalihan 
ngêntosi wanci, madik papan palêrêman ing Trètès, mundhut pasitèn 
kangge tatanèn, panggalihipun pancèn kalêbêt dhatêng tatanèn, miturut 
dhadhasaran kawontênaning lair batos. 


--- 67 --- 


Raos dumugi gêsangipun bôngsa Indhonesiah, prêlu sangêt katatangi 
raos-pangraosipun tatanèn, ngolah siti, botên namung kangge 
panggêsanganing lair, sandhang têdha sagêda mêntas madêg piyambak, 

ugi tumraping batosipun, raos-pangraos, dumugi gêsangipun. Pamanggih 
makatên wau ugi asring kawêdharakên wontên pakêmpalan agêng Budi 
Utama, sarta wontên Bale Agêng Surakarta. Anggondheli wawênang siti 
kadarbe ing brayat, (komunal) botên kabage tumrap para sadhèrèk 
piyambak-piyambak, (Indhipidhuwil). 


Kajawi ingkang sampun kasêbut wau, angsal-angsal saking Eropah 
ingkang sakalangkung karaos kawigatosakên saestu punika bab 
antêpipun dhatêng kabatosan, awit kawruh kalairan, nadyan sampun 
bablasipun samantên, sagêd migunakakên daya kikiyataning kodrat, 
sagêd ngawontênakên pirantos kangge ngambah awang-awang, silêm ing 
toya, gandhèng swara warni-warni, mêksa dèrèng sagêd dados sarana 
ambabarakên kamanungsan Jawi mamayu rahayu, tata têntrêming 
bawana, malah katingal ura, aru-ara, saking buyaring Pêncadriya, dados 
arda ngambra-ambra. Awit saking punika saya mantêp pamarsudinipun 
dhatêng kabatosan, kalamêngsa ngwontênakên papanggihan kalihan para 
sadhèrèk sawatawis, tarkadhang piyambakan, ngrêmbag sêrat-sêrat Jawi, 
Dewaruci, Wiwaha, [Wiwa...] 


--- 68 --- 


[...ha,] Witaradya, santun panglarasipun, saya langkung nyêthakakên bab 
kabatosan, mênggah pangrêmbagipun sêrat-sêrat wau makatên. 


Sêrat Dewaruci, sabên-sabên kangge sraseyan wontên ing 
Wedyadiningratan, salèr wetaning pojok lèr wetan dalêm Kapatihan, 
kalihan para sadhèrèk mitra darma, miturut Sêrat Cêbolèk, anggitanipun 
Radèn Ngabèi Yasadipura tus Pajang, pujôngga agêng ing nagari 
Surakarta Adiningrat, kacariyos kala jaman Kartasura para Prayagung, 
sarta para marsudi, sampun wontên ingkang migatosakên raos- 
suraosipun Sêrat Bimasuci, utawi Dewa Ruci, sarta Sêrat Arjuna Wiwaha. 
Wontên ing pasraseyan Wedyadiningratan nate kasuraos, Sang Bimasena, 
Wrêkodhara punika kados pasêmon dêrênging pikajêngan, karêp, karsa. 
Kadumugèning pikajêngan, gêgayuhan, punika inggih manawi lampahipun 
kados Sang Bima anggènipun madosi tirta pawitra kapanggih Sang Dewa 
Ruci wau, botên lêmpêr kapêpêr, botên kêndhak-kaêndhak sintên 
kemawon, mêlêng ngèsthi sawiji ingkang kasêdya kagayuh. Sampun 
tanpa wang-wang dhatêng pringgabayaning margi, botên lirip 
kaloropakên kapanggih rêksa saruk muka, Rukmakala, malah dipun 
pêjahi, badhar dados Dewa Sang Hyang Endra, lan Sang Hyang Bayu: 
paring wawarah, lajêng anggêbyar sagantên kagubêt naga, kasirnakakên, 
ngantos kapanggih Sang Dewa Ruci, kawêjang jatining kasunyatan, 
[kasu...] 

[...nyatan,] tan gatra, tan sat mata, tan kêna kinaya ngapa, ingkang taksih 
kenging kanalar ngantos mêmêt, karaosakên ngantos kandhas ing raos 
pangraos pisan, inggih mêksa dede jatining kasunyatan namung nama 
nyataning pamikir, lan pangraos kemawon, unge€l-ung€lanipun makatên: 


Dhandhanggula 


anauri aris Dewa Ruci / iku dudu ingkang sira sêdya / kang mumpuni 
ambêg kabèh / tan kêna sira dulu / tanpa rupa datan pawarni / tan gatra 
tan sat mata / iya tanpa dunung / mung dumunung mring kang awas / 
sasmitane anèng jagad amêpêki / dinumuk datan kêna // 


datan kêna iku yèn sira prih / lan kahanan kang samata-mata / gampang 
angel pirantine ... 


nora kêna lamun dèn rasani / lan sasama-samaning manungsa / yèn ora 
lan nugrahane / ... aywa ngadèkkên sarira / lan ywa krakêt marang 
wisayaning urip / balik sikêpên uga // 


kawisayan ingkang makripati / dèn kaasta pamandhênging cipka /[20] 
rupa ingkang sabênêre / sinêngkêr bawanèku / urip datan ana nguripi / 
datan rasa rumêngsa / ing kahananipun / uwis ana ing sarira / tuhu 
tunggal sasana lawan sirèki / tan kêna pinisaha // ... 


ananging sumurup pasireki / kabèh-kabèh iku mung bêkakas / ora 
langgêng salawase / awit urip puniku / kawêngku ring ingkang nguripi / 
ingkang nguripi uga / ya isih kawêngku / dening ingkang karya gêsang / 
kang karya gêsang tan kêna dèn [dè...] 


ses 70 == 


[...n] tingali, lawane Trakapala // 


atanapi paningaling budi / muhung kêna lamun tiningalan / lan 
paningaling uripe / kang wus lagnyana suwung / têgêse wus tanpa 
piranti / dadi lamun mangkana / kêna linakon mung / sapisan nanging 
kalawan / awani anjumênêngakên sawiji / marma angelingana // 

... luwih gêngnya kalêpasan iki / lawan jagad ageng kalêpasan / kamuksan 
luwih lêmbute / salêmbutaning banyu / isih lêmbut kamuksan iki / 
langkung alit kamuksan / saaliting têngu / pan isih alit kamuksan / liring 
luwih amasesa ing sakalir / liring lêmbut alitnya // 


bisa nukma ing agal lan alit / kalimputan sagung kang rumangkang / 
gumrêmêt uga tan pae / kaluwihan satuhu / luwih dening ingkang 
nampani / tan kêna ngandêlêna / ing warah lan wuruk / dèn sangêt 
pangudinira / raganira wasuhên pragnyana ngungkih / wruha rungsit 
têtingkah // 


... lamun uwis wicaksana / tingalira sirnakna hananirèki / dadi tingaling 
suksma // 


rupa lawan swaranira nuli / ulihêna mring kang duwe swara / jêr sira 
mungakên bae / sêsulih kang satuhu / nanging aywa darbe sirèki / 
pakarêman lyanira / saka ing Hyang Agung / dadi sarira pangeran / obah 
osikira wus dadi sawiji / ywa loro anggêpira // 


lamun dadi anggêpira pasthi / yèn ngrasa roro misih was-uwas / kêna ing 
rêngu yêktine / yèn wus siji sawujud / sakarêntêg ing tyas sayêkti / apa 
sinêdya ana / kang cinipta rawuh / wus kawêngku anèng sira / ing sajagat 
[sa...] 


za LEs 


[...jagat] jêr sira ingkang kinardi / gêgênti dèn asagah // 


Wontên ingkang nyuraos dados pasêmoning patrap mêsu sêmadi, 
makatên punika namung kasumanggakakên. Panglaras 
Wedyadiningratan, Sêrat Arjuna Wiwaha, kalihan Sêrat Dewa Ruci, punika 
gandhèng, makatên ugi sang Arjuna kalihan Sang Bima Sena, punika ugi 
dados wanda sawujut, Sang Wrêkodara punika wujudipun dêrênging 
ênêng-êning, mila anggènipun anglaras Sêrat Arjuna Wiwaha punika 
wongsal-wangsul, dangu-dangu saya lêbêt. Panglaras Sêrat Arjuna 
Wiwaha ingkang kantun piyambak, punika kasorèhakên wontên ing 
Sanabudaya, ing wulan Marêt, taun Surya 1937 sasampunipun pènsiun, 
lajêng dadalêm wontên ing Trètès, ingkang katêrangakên panêmbahipun 
Sang Arjuna dhatêng Sang Hyang Siwah makatên: 

Dhandhanggula 


Sang Arjuna angastuti malih / bya pi byapaka têgêse ika / byapi wisesa 
têgêse / byapaka têgêsipun / kang misesa punika nenggih / ingkang pada 
bathara / karan mangkoneku / dening ta pada bathara / sarining cipta 
amisesa sayêkti / inggih pada bathara // 


datan aganal kalamun pinrih / pada bathara tan moring agal / miwah ing 
ala ayune / karana mangkonèku / dening pada bathara ugi / langgêng 
ingkang akarya / jagade puniku / apan patine uripnya / lan langgênge 
orane [o...] 


Send O kane 


[...rane] manungsa iki / apan anèng ing karsa // 


karsane pada bathara nênggih / apan manungsa puniki uga / sangkane 
miwah ulihe / mangke ing têmbenipun / saking pada bathara ugi / 
pinangkane duk ora / manungsa puniku / ngastuti malih Sang Parta / dhuh 
pukulun pama manungsa puniki / yèn arsa ngawasêna // 


ing pada bathara ingkang yêkti / upama kadi angganing wulan / mimba 
Padyaning wiyate / wontên gatha têtêlu / wadhah tiga punika ugi / 
satunggal isi toya / awêning kêlangkung / wadhah kang satunggalira / isi 
toya alêtuh toyanirèki / wadhah kaping tiganya // 


kang tanpa isi toya satunggil / sami kadulu dhatêng kang wulan / yêkti 
wayangan wulane / yèn tumiba puniku / ing wawadhah ingkang aisi / toya 
wêning punika / nyata yèn dinulu / têtela rupaning wulan / kang tumiba 
ing wawadhah ingkang isi / toya lêtuh punika // 


wêwayanganing wulan kaèksi / ingkang tumiba anèng wawadhah / 
ingkang alêtuh toyane / sami katingalipun / wawayangan wulan 
anênggih / nanging datan têtela / sabab toya lêtuh / wondene ingkang 
tumiba / ing wawadhah ingkang tanpa isi warih / tan wontên katingalan // 


saking botên wontênipun nênggih / wawayanganing wulan punika / dening 
wawadhah suwunge / tanpa isi toyèku / môngka ing dumadi puniki / 

ingkang minangka nyata / ananing suksmèku / ingkang tumiba wawadhah 
/ toya wêning têgêse ingkang sujanmi / rahajêng manah ira // 


kang têtêp puji bêktinirèki [bê...] 


aze ÎD eez 


[...ktinirèki] / ing bathara dene kang tumiba / wawadhah lêtuh toyane / 
manungsa kang puniku / ingkang rago manahirèki / kang arêp ora-ora / 
mring pênêt puniku / wondene ingkang tumiba / ing wawadhah ingkang 
tanpa isi warih / manungsa kang mangkana // 


ingkang mungkur batharanirèki / kang ngarêpakên marêgi pangan / kang 
aja kurang turune / ywa towong sahwatipun / nyandhang nganggo ywa 
kurang malih / wong kang mangkono uga / sasat sato tuhu / satomani 
namanira / têgêsing satomani puniku ugi / sato wênang pinangan // 


karantêne manungsa puniki / botên kadi sami angulaha / maring ing yoga 
bratane / yata malih amuwus / Sang Arjuna malih ngastuti / pun Parta 
dhatêng pada / bathara satuhu / katêmu dening manungsa / yèn pada 
bathara kang nêmokkên ugi / punika sayêktinya // 


kang mênang lawan kaidhêpnèki / pada bathara dening manungsa / yèn 
bathara sayêktine / kang mênangakên tuhu / lan kaidhêp têgêse nênggih / 
pukulun pan tan ana / pangawasanipun / ingkang kawula punika / tarlèn 
saking jêng pada bathara ugi / pinangkane punika // ... 


Jarwanipun: wisesa, punika wontên ingkang misesa, kawasa wontên 
ingkang ngawasani, inggih punika Hyang Wisesa, inggih Hyang pada 
bathara, botên nunggil ing agal, wadhag, utawi botên sipat, awon sae, 
namung langgêng kawontênanipun, inggih punika ingkang 
andumadosakên jagad saisinipun [sai...] 


--- 74 --- 


[...sinipun] punika, pêjah gêsanging manungsa, langgêng lan botênipun 
punika dumunung karsaning bathara. Sangkan paraning manungsa, 
saking botên wontên ngantos wontên, lajêng botên wontên malih, punika 
saking karsaning dewa. 

Manungsa ingkang ngawasakên kajatèning dewa, punapa dene drajat, 
utawi kawontênaning manungsa, punika kaupamèkakên bathok bolu tiga, 
isi toya wêning, isi toya buthêg, sarta kothong. Kajatèning bathara punika 
kaupamèkakên surya, bathok tiga wau manungsa, ingkang isi toya 
bêning, sagêd katingal cêtha gêgambaraning surya, ingkang isi toya 
buthêg, gêgambaraning surya inggih burêng, makatên malih ingkang 
kothong, gêgambaraning surya botên katingal babar pisan, inggih 
makatên punika pipindhanipun kawontênaning manungsa, mila manungsa 
punika parlu sangêt ngolah yoga brata. 


Lampah manunggaling kawula Gusti / miturut marginipun piyambak- 
piyambak // 


Kajawi punika nglaras lampahipun Sang Arjuna wontên ing hima 
himantaka, kanthi Rêtna Supraba, punika kenging kalaras patraping 
sêmadi, ngambah alam kaalusan, Ima-ima, têgês pêpêtêng. Taka, pêjah. 
Mila kanthi Supraba, têgêsipun: papadhang linangkung, mêjahi Niwata 
Kawaca, punika ngracut kawadhagan, utawi ngruntutakên kawadhagan, 
ngantos angsal kanugrahaning dewa, makatên wau ugi namung 
kasumanggakakên. 


sas TB baz 


Sêrat Ajipamasa ugi asring kapangandikakakên, kajawi ingkang sampun 
kapêthik, wontên malih makatên: 


Pocung 


wruhanamu / ing samêngko kaki Prabu / sira wus kalilan / among misesa 
ing bumi / sawawêngkon wêngkunên kawikana // 


iya iku / lire sira aja tungkul / dèn amrih utama / tumêrah ing wadya sami / 
amimbaa wimbaning kang karaharjan // 


dèn lumintu / karya warsanèng rahayu / yuwananing sêdya / supadya 
padha basuki / isining rat yêkti darbèking narendra // 

paran lamun / kongsia niring pamêngku / kuciwa ing jagad / cinacading 
jawata di / babasane kainan yêkti katunan // 


sang aprabu / miyarsa nêmbah andhêku / alon aturira / dhuh pukulun 
ingkang mugi / asagêd mimba ing rèh sang bathara // 


ngandika rum / Sang Hyang Naradha pitutur / èh ta yoganingwang / dene 
ingkang cundhamani / yèn pinêsu ing budi dadi warastra // 


luwih agung / iku pangabaranipun / saking ciptanira / sarana muja 
sêmadi / aja ingkang sudibyaning agnisara // 


nadyan kawruh / lamun pinarsudeng kalbu / yêkti nora kewran / wêruh 
ingkang awigati / tan rêkasa dadi ing sakarsanira // 


milanipun / lêstariya Sang Ngaprabu / kadarmanireng tyas / kang 
ngamarta maratani / ing bawana Sang Nata matur sandika // 


Miturut wawarahipun Maharsi Naradha wau, Prabu Ajipamasa sampun 
kalilan ambawani bawana jumênêng ratu binathara, mardi utama, 
andadosakên karaharjan, karahayoning bawana, [ba...] 


saz 76 =s 


[...wana,] ambabar marta martani. Panunggilanipun malih makatên: 


suradira Jayaningrat / kang wirota mirut dening tyas êning / sarta awas 
lawan emut / sanityasèng pamudya / yèn anêmên kautaman kang 
tinêmu / nampani parmaning dewa / luwange ing nguni-uni // 


Ingkang manitra kêrêp dipun ngandikani warni-warni, inggih radi sagêd 
cêtha isinipun sêrat-sêrat Jawi ingkang wigatos, suwau namung radi kraos 
ikêtaning ukara sae, ingkang isi yatmaka, sasaminipun, sarêng radi 
ngrêtos isinipun ingkang wigatos, saya sêngsêm ngraosakên sêrat Jawi, 
upaminipun Sêrat Rama. Sêrat Menak, punika isinipun ingkang wigatos, 
dede dodongenganipun ingkang sawarni nglêmpara, sayêktosipun 
sasanggitaning lêlampahan, sarta anggènipun matrapakên wawaton 
nistha, madya, utama, tuwin wawarahipun ingkang isi raos lêbêt, saking 

kaprananing manah, tuwin gênging panuwunipun, panganggêpipun 
ngantos kados angguru. 


Mangsuli, KRT. Dhoktêr Wedyadiningrat, lajêng angupadosi 
pangancasipun kadhoktêran, ingkang dipun siri wontên ing Paris, ngantos 
nyambut damêl wontên griya sakit tiga, lajêng nyumêrêpi bedanipun, 
Duitsche kalihan Fransche scholing ing padhoktêran. Ing ngriku sawijining 
wêkdal angalami lêlampahan ingkang prasasat ambangun pamawasipun 
[pamawa...] 


= JJ 


[...sipun] gêsangipun lair batos. Ing wanci dalu dipun ajak kalihan 
pitêpanganipun, ningali komidhi, dhoktêr Rajiman awrat, amargi kathah 
padamêlan, ewasamantên mituruti, nanging manawi sampun bibar, nêdha 
mantuk, wusana sabibaripun komidhi lajêng dipun ajak ningali têtingalan 
sanès, piyambakipun mopo, botên purun, amargi kala wau 
sumadosanipun lajêng badhe mantuk, wangsulanipun mitranipun wau, "Je 
bent toch geen machine, die door een ander in regelmaat wordt 
gehouden, maar een mensch met een vrij willen en handelen, en niet 
altijd planmatig in zijn werken is:, Jawinipun, Panjênêngan punika dede 
mêsin, ingkang kêdah miturut kalampahakên kawontênan ing Jawi, 
sayêktosipun Panjênêngan punika manungsa, mardika mardi budi, pamikir 
miwah tumindakipun piyambak, pitêmbungan makatên wau mranani raos 
pangraos sangêt. 


Ewahing pamanggih sarta raos kapranan dening Voordroch-ipun, 
Krisnamurti, manawi punika dipun wastani dèrèng cêtha gatranipun 
(wujud) ingkang babarakên cêthaning gatra raos-pangraos (bewust 
wording) inggih punika pitêmbungan ing nginggil punika wau. Ing 
pangraosipun dhoktêr Rajiman têtela, manawi lêlampahanipun satunggal- 
satunggalipun manungsa (individu) punika namung kêdah madêg pribadi 
(induvidueele anafhankelijkheid), dados têgêsipun sampun ngantos 
[nganto...] 


=: 78 < 


[...s] kadaya ing liyan. Ing ngriku kacihna gandhèngipun panandhang 
rêkaosing jiwa kalihan raos-pangraosing aku, (ik bewustzijn), dados 
babaranipun kasidan jati punika botên sanès namung sumêrêpipun, ik 
proces- sarta panandhanging rêkaosipun jiwa punika baleronipun pamikir 
sarta raos-pangraosipun jiwa ingkang dipun tampèni kados dene pêpeling, 
manawi nindakakên lêlampahan ingkang pêtêng, tan wêruh, ingkang 

namung manjing wontêning aku, dados ugi kenging tinampèn kados dene 
kanugrahan, amargi manawi pangraos rêkaosing jiwa punika namung 
gandhèng kalihan pun, ik.proces. babaranipun ing kasidan jati sarêng 
sirnaning aku, pramila dhoktêr Rajiman nêdha mêdal saking pakêmpalan 
Theosofie sarta pakêmpalan Vrijmetselarij amargi kasunyatan punika 
botên sagêd kaèsthi sasarêngan, namung lampahing aku ing jiwa 
piyambak-piyambak ingkang sagêd anyirnakakên pun aku. Sambêt 
kalihan santunipun pamanggihipun dhoktêr Rajiman ing nginggil 
rumaosipun dhoktêr Rajiman, rikala piyambakipun saking Paris, dhatêng 
Amerika nyumêrêpi kalangkunganipun, industrie lan techniek (kados ta: 
Fabriek Ford sarta Fabriek Vieeschcan cerven) sarta sanès-sanèsipun, 
têdhasing kahanan ingkang makatên punika wau beda kalihan 
pamawasipun kadonyan sadèrèngipun ngalami lêlampahan ing Paris 
punika wau. Wontên ing 


sss TO) ses 


Eropah nagari Walandi mirêngakên openbare voordrachtipun Krisnamurti 
ing Omen bab Experinnie and conduct, Ervaring en gedrag, punika 
mranani sangêt dhatêng dhoktêr Rajiman, kala samantên nyumêrêpi 
papanggihanipun, Nyonyah Annie Bessant swargi biskop, Leadbiater kalih- 
kalihipun pinisêpuhipun pakêmpalan Theosofie, kalihan, Krisnamurti, 
antukipun dhatêng pondhokan priyantun tiga sasarêngan nunggil montor. 


K.R.T. Dhoktêr Wedyadiningrat sasampunipun saking Eropah ingkang 
kantun piyambak punika, saya katingal anggènipun migatosakên 
kabatosan, anjêjêrakên jumênênging gêsang, niti dhadhasaraning 
babandan, watêsan, pêksan, tuwin pamudharan, punapa dene 
babaranipun. Gêrahipun rematik kêrêp kimat, rumaos botên sagêd nêtêpi 
samêsthining kawajiban, ngiras anglonggari papan padamêlan dhoktêr, 
sanadyan kathah para pangagêng ingkang anggondhèli, mêksa nyuwun 
pènsiun, wiwit wulan Pebruari 1936 kaparêngakên pènsiun, lajêng 
pindhah dadalêm ing Trètès, kathah ingkang badhe mahargya, awit 
saking rumaos kawratan sih sutrêsna, bidhalipun kapêksa nilapakên, 
nanging manawi wontên parlu taksih kêrêp katimbalan dhatêng Karaton, 
sarta nagari, ngantos dipun têdhaki saandhap sampeyan dalêm ingkang 
minulya saha wicaksana. Sampeyan dalêm Kangjêng Gusti Pangeran 
[Pangera...] 


sas O: sss 


[...n] Adipati Arya Mangkunagara kaping: VII sami sakalihan Kangjêng 
Ratu. Sarta para luhur sanèsipun, sêmunipun taksih kathah ingkang 
ambêtahakên, botên namung bab kadhoktêran, malah lajêng kadhawuhan 

niti politik kontrak prajanjiyan dalêm nata kalihan Guprêmèn, kanthi, RM. 
MR. Raspiya, Wuryaningrat. Makatên lêlabêtanipun: K.R.T. Dhoktêr 
Wedyadiningrat. 


[Grafik] 


Gambar pahargyan pasamuwan Biwadha Mulya ing panti raga ambikak 
rêcanipun dhoktêr: K.R.T. Wedyadiningrat. 


=s: OT 23 


XVII Biwadha Mulya 


Kathah para luhur, para tuwan-tuwan bongsa warni-warni,para mitra, 
pitêpangan, sarta sanès-sanèsipun sami cuwa sangêt, botên sagêd 
nyumêrêpi bidhalipun: K.R.T. Dhoktêr Wedyadiningrat pindhah dalêm 
dhatêng Trètès, amargi sidhêman kemawon, malah sawarni nilapakên, 
prêlunipun sagêda sami ambirat kararantaning raos ingkang ngikêt raos 
pangraos lêbêt, ewadene mêksa taksih kathah ingkang karaos-raos, 
ketang agênging sih sutrêsna, badhe kawêdharakên wontên papanggihan 
piyambakan kemawon têka botên sagêd, warni-warni panguda raosipun, 
nanging botên wontên ingkang klintu tampi nganggêp kirang prayogi, 
saking sampun sami ngrêtos panggalihan Wedyadiningratan, punapa- 
punapa punika kathah lèrègipun kalihan larasing kabatosan, mila 
anggènipun sawarni nilapakên, sêsidhêman tanpa pariwara wau kathah 
ingkang nampèni: sih-siniyan ingkang dhadhasar sih sutrêsna saèstu, 
punika ingkang langkung wigatos, sagêda tumanêm ing batos sayêktos, 
lairipun, babaranipun, kawêdharipun, punika badhe sagêd katingal 
piyambak cêtha wela-wela kados pundi kawontênanipun, nanging 
sarèhning raos-pangraosipun para sadhèrèk kathah punika warni-warni, 
wontên ingkang lêrêm ing pangarêm-arêm, utawi botên, saking rosanipun 
raos sih-sutrêsna ingkang nglêlimputi 


ss BD aan 


para sadhèrèk kathah, mêksa kababar, kawêdhar pados kalêgan, 
Kangjêng Radèn Mas Tumênggung Mr. Wôngsanagara lajêng rêmbagan 
kalihan kula ngwontênakên dhapukan panitya (komite), dados nama: 
"Biwadha Mulya", mengêti lêlabêtanipun: K.R.T. Dhoktêr Wedyadiningrat 
ingkang pantês kamulyakakên, atêgês: nglêluri kasaenan, kautaman, 
ngluhurakên kamulyanipun. Pangarsa, K.R.M.T. Mr. Wôngsanagara. 
Panitra Artaka R.M. Ng. Dutadilaga. Parawarga, utawi para warga 

pambantu karya. R.T. Dr. Nitipura, mudha pangarsa. R.M. Ng. 
Purwasastra, pambantu panitra, R.M. Ng. Sastra Waluya, R. Ng. Niti 
Husada. R. Ng. T. Marta Darsana (Suprami) pambantu Artaka. Tuwan GAN 
Beurs Gewestl sekrêtaris. Tuwan E. Moodij, Tuwan Njo Joe Tik, R. Katib 
Winong. M. Suteja. R. Ng. Yasawidagda. Tuwan Achmad Awab-Songkar, 
Tuwan Gan Kok Soen, R. Wongsadinama. Golonging rêmbag, sarta lajêng 
katindakakên, pèngêtan lêlabêtan Wedyadiningratan wau, kawujudakên, 
le. Rêca marmêr pêthak wêdalaning Eropah, damêlanipun Nyonyah 
Branbis, pansip, A. Brandts Bijs van Zijp. Tukang rêca misuwur, mitra 
darma Wedyadiningratan, sakalangkung awig pakirtyanipun, miturut 
gagrag enggal, nglintoni wragading pandamêl namung f 300,- kapasang 
katanêm ing kagungan dalêm pantiraga ing ngèmpèr ngajêngan, 
antawisipun kontên [kontê...] 


--- 83 --- 


[...n] têngah kalihan wetan, mawi pahargyan sawatawis, jêjênêng dalêm 
ingkang ambikak tutuping rêca, Bandara Kangjêng Pangeran Arya 
Mantaram. Papatih dalêm, Kangjêng Pangeran Arya Adipati Jayanagara 
ugi rawuh, para luhur sawatawis, para tuwan-tuwan Walandi, Siyansing, 
para mitra darma, antawisipun satusan, mawi sosorah, pangarsa, K. RM. 
T. Mr. Wêngsanagara ngandharakên wontênipun dhapukan panitya 
Biwadha Mulya, punika parlu kangge nelakakên pamangsuling 
sutrêsnanipun para mitra darma sagêdipun têtêp sih-sanihan,[21] 
anggènipun mulyakakên lêlabêtan utami wau ngrosakakên kêparêng 
dalêm sahandhap sampeyan dalêm ingkang minulya saha wicaksana, 
sarta kaparêngipun nagari ugi maringi pratôndha lêlabêtan bintang 
Srikabadya, sapiturutipun, lajêng kasambêtan pratelanipun dhoktêr Radèn 
Muhamad Salèh Mangundiarja ingkang kacalonaken anggêntosi 
Wedyadiningratan, ngandharakên, bakunipun namung nglajêngakên 
rancangan Wedyadiningratan, namung bab cak-cakanipun beda, miturut 
cak-cakanipun piyambak-piyambak, wosipun; kawajiban kadhoktêran, 
pangrêksaning kasarasan, punika sagêd dados pangrêksa pangayomaning 
kawula ing praja Karaton dalêm saèstu, anjunjung ing kaluhuran. 
Salajêngipun mawi pasamuwan sawatawis, wontên ing abipraya, 
katangguhakên taksih salêbêting wanci kalal bi kalal, ingkang dhatêng 
wara warga antawis kalih bêlahan [bê...] 


sas BA sêz 


[...lahan] tatananing lalênggahan sasakecanipun, mawi sêgahan cèklèn, 
nanging pènèn-pènèn, lêlangênipun bêksan, panji Bogis, B. RM. Sunarsa, 
putranipun pangarsa. Rara Sutarmi M. Atm Dutadilaga, anggolèk. 

[Grafik] 


Rara Sutarmi. M. Atm. Dutadilaga, umur nêm taun. 


--- 85 --- 


Sadaya wau namung kangge nelakakên sih-sinihan. Ile ngwontênakên 
pèngêtan lêlampahan Wedyadiningratan ingkang mèsi lêlabêtan, ingkang 
kabêbahan ngarang panitra artaka, salajêngipun kacithak, kaaturakên 
para warga Biwadha Mulya, ririgênipun kapasrahakên Yasawidagdan, 
sarta pangarang. 


Panindakipun angwontênakên pèngêtan lêlabêtan Wedyadiningratan 
warni tiga wau ngengêti sangêt, prêlu rêksa rumêksa ing sadayanipun, 
sagêda nelakakên babaring sih sutrêsna sayêktos, mila namung damêl 
wara-wara kemawon, botên mawi pratelan nyuwun urunan, ewadene 
ingkang ambiyantu wontên antawisipun satus sawidak. Urunanipun arta 
nyêkapi kangge waragad pèngêtan lêlabêdan, le. Rêca lle. Kangge 
pahargyan lan pasamuwan, dene pèngêtan lêlampahan ingkang mèsi 
lêlabêtan, katindakakên mawi ririgên. Pahargyan sarta pasamuwan, 
angsal urunan kadarman dalêm niyaga, tlèdhèk pasindhèn, wiraswara, 
sarta musik. Mangkunagaran maringi arta f 50 para luhur sanèsipun ugi 
kathah ingkang paring urunan sakaparêngipun, ngantos sagêd 
kasêmbadan pikajênganipun dhapukan panitya Biwadha Mulya. Saking 
barkah pangèstu tuwin pambiyantunipun para nglêluri têpa palupi utami 
ambabar karahayon. 


Dene pratelan ringkêsan lêbêt wêdaling arta kados ing ngandhap punika: 


--- 86 --- 


Pambiyantu urunan arta saking para luhur, priyantun, tuwin para mitra 
miturut pêthuk panampi sèri A,B,C,D sarta E. wontên 163 satus sawidak 
tiga sadhèrèk, sung-sunging arta sadaya wontên f 552,25 gangsal atus 
sèkêt kalih rupiyah, salangkung sèn ... f 552,25 


f 552,25 

tumOnja: wragad damêl rêca f 300 tigang atus rupiyah ... f 300,- 


Wragad panindaking panitya, pados sêsêrêpan pandamêling babad 
dhatêng para ingkang sagêd paring sasêrêpan ing pundi-pundi 
panggenan, sarta wragad pangrêmbag pandamêling rêca nuwèni 
wongsal-wangsul dumugi dados f 82, 30 wolung dasa kalih rupiyah, tigang 
dasa sèn ... f 82,30 


wragad pahargyan pambikaking rêca ing pantiraga, sarta pasamuwan ing 
abipraya 155,40 satus sèkêt gangsal rupiyah, kawan dasa sèn ... f 155,40 


wragad damêl kalise Wedyadiningratan tumrap ing babad, f 14,5 kawan 
welas rupiyah sèkêt gangsal sèn ... f 14,55 


f 552,25 


Wragad ngêcapakên Babad, sarta tirahaning Sêrat Babad ingkang 


--- 87 --- 


tumrap para warga ingkang sami paring pambiyantu. Kapasrahakên 
Radèn Mas Ngabèi Dutadilaga. Rahayu sagung dumadi. 


[Grafik] 


Gambar K.R.T. Dhoktêr Wedyadiningrat mantu wontên ing Trètès 
dhaubipun: R.L. Siswati angsal: R. M. Mr. Widada Sastradiningrat. 


sêz 08 sa 


Pratelan isining Sêrat Punika 


Purwaka 

